Rahsia Kejayaan Malaysia Menghadapi Krisis Ekonomi Asia 1997/1998

Pasti ramai daripada kita masih ingat tentang krisis ekonomi yang pernah melanda negara Malaysia pada suatu ketika dahulu. Tidak ramai tahu bagaimana krisis kewangan ini boleh berlaku, dan bagaimana ianya memberi kesan kepada negara. Kejayaan Malaysia menangkis krisis berkenaan berjaya menarik perhatian antarabangsa, Barat khususnya, dan Malaysia turut dipuji sebagai Harimau Asia. Jom kita selami sejarah krisis kewangan yang melanda negara.

Krisis ini sebenarnya bermula di Thailand. Antara tahun 1986 hingga 1996, ekonomi negara terbabit berkembang pada kadar purata melebihi 9% setiap tahun, kadar perkembangan ekonomi yang paling pesat di dunia pada ketika itu. Inflasi pula rendah antara 3.4% hingga 5.7%. Mata wang Baht 'diikat' pada jumlah 25 kepada $USD (25 Baht = $USD 1).

Pada 14 dan 15 Mei 1997, Thai Baht telah diserang secara besar-besaran oleh pedagang mata wang melalui spekulasi yang dibuat mereka. Pada 30 Jun 1997, Perdana Menteri Chavalit Yongchaiyudh mengeluarkan kenyataan bahawa beliau tidak akan menurunkan nilai Baht yang diikat.

Walaubagaimanapun, kekurangan rizab asing bagi menyokong 'ikatan' mata wang $USD dan Baht memaksa kerajaan Thailand untuk mengapungkan Baht. Tindakan yang dilakukan pada 2 Julai 1997 itu menyebabkan penentuan nilai Baht bergantung kepada pasaran mata wang, yakni boleh berubah-ubah.

Ekonomi Thailand yang sedang berkembang berhenti secara serta merta, memberi impak negatif terutamanya dalam bidang kewangan, hartanah dan pembinaan yang seterusnya memaksa ramai pekerja tempatan untuk pulang bekerja di kampung, manakala 600,000 pekerja asing pula dihantar pulang ke negara masing-masing.

Nilai mata wang Baht susut dengan pantas dan kehilangan lebih daripada separuh nilai asalnya. Pada Januari 1998 nilai mata wang $USD1 adalah bersamaan dengan 56 Baht, merekodkan penurunan yang sangat ketara. Stok pasaran Thailand pula jatuh sebanyak 75%. Finance One, syarikat kewangan terbesar Thailand terus jatuh bankrap. Di sini, bermulalah episod krisis ekonomi terbesar yang pernah dihadapi oleh negara-negara Asia.

Ekoran kejadian yang berlaku di Thailand, tindakbalas berantai melumpuhkan ekonomi Asia. Mata wang negara-negara Asia Tenggara dan Korea Selatan jatuh merosot, pasaran stok jatuh nilainya dan begitu juga lain-lain aset.

Antara negara-negara yang paling terkesan adalah Indonesia, Korea Selatan, Thailand, Malaysia, Filipina, Laos dan Hong Kong. Beberapa negara lain seperti Brunei, China, Singapura, Taiwan dan Vietnam turut terkesan, namun lebih minimal. Negara maju Jepun juga merasa impak krisis berkenaan.

Pelabur yang memberi pinjaman kepada negara-negara terbabit mula merasa panik kesan daripada apa yang berlaku. Akibatnya, mereka mula mengeluarkan sejumlah besar kredit daripada negara-negara yang terlibat, menyebabkan masalah kredit yang lebih parah, serta mendorong kepada lebih banyak kebankrapan.

Tambahan pula, ketika mana para pelabur cuba mengeluarkan kredit, pasaran pertukaran mata wang dibanjiri dengan mata wang negara-negara terbabit, meletakkan lebih tekanan kepada kadar pertukaran mereka. Kejadian ini menyebabkan nilai mata wang bertambah merosot.

Kesan krisis ekonomi ini memberi tekanan kepada banyak negara dari segi defisit akaun semasa, rizab asing yang rendah serta hutang luar yang semakin menimbun. Kebanyakan negara telah menerima pakej bantuan pinjaman International Monetary Fund (IMF) bagi memulihkan ekonomi negara namun dengan syarat-syarat yang bakal membuatkan ekonomi dan sosial mereka menjadi lebih parah.

Pada tahun 1998, setahun selepas bermulanya krisis tersebut, Malaysia telah memperkenalkan sebuah model dengan harapan dapat menstabilkan semula ekonomi. Antara kandungan pakej tersebut adalah:

Malaysia amat bernasib baik kerana Perdana Menteri Malaysia pada ketika itu, iaitu Tun Dr. Mahathir Mohamad menolak pakej yang ditawarkan oleh IMF. Rizab asing Malaysia pada ketika itu agak rendah, namun mencukupi untuk bertahan untuk suatu tempoh. Sekiranya nilai Ringgit terus jatuh, ekonomi negara mungkin akan runtuh.

Sekiranya Malaysia mengambil pakej tawaran IMF, kebanyakan polisi yang diperkenalkan di atas tidak dapat dilakukan kerana kita akan terikat dengan syarat-syarat IMF. Kebanyakan negara yang menerima pakej pinjaman IMF tidak mempunyai kebebasan untuk menguatkuasakan sebarang pelan pemulihan seperti negara kita, dan akhirnya terikat dengan kuasa luar.

Pendekatan melalui polisi yang diperkenalkan di atas berjaya meletakkan ekonomi Malaysia di atas landasan ekonomi yang stabil, dan menafikan kritikan dan kutukan antarabangsa bahawa Malaysia akan bankrap. Ramai memuji kebijaksanaan pemimpin Malaysia berdasarkan hasilnya.

Pertamanya, terdapat alternatif lain selain daripada polisi-polisi dan pakej yang ditawarkan oleh IMF. Pendekatan Malaysia terhadap krisis ekonomi ini menunjukkan bahawa pendekatan alternatif sebenarnya wujud dan adalah tidak mustahil.

Keduanya, mempunyai ruangan polisi sendiri dan fleksibiliti adalah penting bagi negara membangun untuk berkembang. Pengalaman Malaysia menangani krisis ini membuktikan bahawa sesebuah negara bebas menentu hala tuju sendiri, tanpa bergantung kepada mana-mana organisasi termasuklah IMF sendiri. Sesebuah negara berhak memilih dan menggunakan mana-mana polisi yang dilihat sesuai untuk mereka.

Di dalam situasi di mana masalah menjadi terlalu kompleks, kepimpinan sesebuah negara perlu berani untuk berfikir di luar kotak dan mencari langkah atau cara baharu bagi menangani isu berkenaan.

Strategi pengurusan krisis kerajaan Malaysia sudah pasti bukanlah hasil seorang dua individu sahaja, namun ianya adalah usaha kolektif pimpinan Tun Dr. Mahathir Mohamad bersama para Menteri, Majlis Tindakan Ekonomi Negara dan sekretariatnya, serta beberapa agensi utama kerajaan.

Kini, dunia mengiktiraf pendekatan Malaysia sebagai suatu cara baharu yang inovatif dan efektif dalam menangani krisis ekonomi. Organisasi seperti IMF yang suatu ketika dahulu skeptik dan memandang rendah terhadap negara seperti Malaysia turut belajar daripada pengalaman ini.

Semoga Malaysia akan kekal maju seperti zaman kegemilangannya dahulu, dihormati dan dikenali oleh dunia kerana kebijaksanaan menguruskan negara.


5 Perniagaan Besar Di Malaysia Yang Gulung Tikar Seperti The Loaf

Baru-baru ini, kita dikejutkan dengan penutupan kedai roti, The Loaf kononnya dimiliki oleh Tun Mahathir. Tun Mahathir menafikan dakwaan bahawa beliau mempunyai kaitan dengan perniagaan tersebut.

Selain The Loaf, terdapat beberapa lagi perniagaan di negara ini yang terpaksa menerima nasib sama. Iluminasi.com memberikan senarai tersebut yang sesetengahnya masih menjadi tanda tanya akan punca mereka terpaksa menghentikan operasi.

Mega TV merupakan stesen televisyen berbayar pertama negara ini. Cableview Services Sdn Bhd ditubuhkan pada 18 Oktober 1994 dan dioperasikan oleh TV3. Pemancaran bermula pada 1 November 1995 melalui sistem penyiaran berdasarkan gelombang mikro dan dirasmikan oleh bekas Perdana Menteri Malaysia ke-4, Tun Dr Mahathir Mohamad.

Cableview Services Sdn. Bhd. dimiliki oleh Sistem Televisyen Malaysia Berhad (TV3) sebanyak 40 peratus, Kementerian Kewangan (30 peratus), manakala Ibex TV (12.5 peratus), Eurocrest (12.5 peratus) dan Sri Utara sebanyak 5 peratus. Stesen itu mempunyai sembilan saluran iaitu CNN, Discovery, ESPN, AXN, Cartoon Network, CNNfn, Power TV, Arirang TV dan Vijay TV.

Mega TV dipancarkan dari ibu pejabatnya di Bandar Utama, di pinggir utara Petaling Jaya, Selangor. Pada peringkat awal siaran, Mega TV hanya tertumpu di sekitar Lembah Kelang. Mega TV merupakan satu-satunya sumber informasi yang menyeluruh pada ketika itu, sama ada dalam bidang sukan, hiburan, politik dan informasi luar negara.

Ia mula menghadapi persaingan sengit daripada pesaing utamanya, rangkaian televisyen satelit Astro yang dilancarkan 7 bulan kemudian. Kegagalan untuk memperluas kandungannya turut menjadi punca Mega TV terpaksa dibubarkan pada tahun 2001. Kegagalannya memecah pasaran televisyen berbayar menjadi bualan ramai.

Antara faktor kemerosotan stesen tersebut ialah masalah kutipan bayaran perkhidmatan, persaingan dengan stesen lain yang lebih kukuh, stesen tv percuma yang menyajikan rancangan terkini, perubahan nilai mata wang dollar Amerika dan krisis ekonomi yang teruk pada tahun 1998. Sejak itu, Mega TV terpaksa mengecilkan operasinya dengan memberi tumpuan kepada kawasan yang diyakini mempunyai pelanggan sahaja.

Pada zaman kegemilangannya, pelanggan Mega TV dianggarkan berjumlah 166,000 orang. Pada tempoh akhir operasinya, jumlah itu menurun kepada hanya seramai sekitar 7,557 pelanggan. Kini, Astro dan HyppTV merupakan penyedia perkhidmatan TV berbayar di Malaysia.

Rayani Air merupakan syarikat penerbangan patuh syariah pertama di Malaysia dan keempat di dunia, selepas Royal Brunei Airlines (RBA), Saudi Arabian Airlines dan Iran Air. Tiada minuman beralkohol atau daging babi dihidangkan dan doa akan dibacakan setiap kali sebelum penerbangan.

Pengasasnya ialah pasangan suami isteri Ravi Alagendrran dan Karthiyani Govindan, iaitu rakyat Malaysia berketurunan India. Nama Rayani merupakan gabungan nama pertama kedua-dua mereka.

Pada 20 Disember 2015, penerbangan sulungnya ke Langkawi (RN600) membawa agensi media dan seramai 18 orang anak yatim berjalan dengan lancar. Pangkalannya di Lapangan Terbang Antarabangsa Langkawi untuk menarik pelancong ke pulau peranginan itu.

Rayani Air merancang untuk bekerjasama dengan Royal Brunei Airlines bagi mengukuhkan konsep syarikat penerbangan patuh syariah dalam industri penerbangan. Destinasi penerbangan Rayani Air ialah Kuala Lumpur (pusat utama), Langkawi, Kota Bharu, Kuching dan Kota Kinabalu.

Pada Mac 2016, Rayani Air menghadapi beberapa isu dan banyak aduan yang menjadi tumpuan di beberapa saluran media. Penumpang mengadu bahawa syarikat penerbangan itu sering menjadualkan semula penerbangan sehingga tempoh 13 jam. Rayani Air juga didakwa sering membatalkan penerbangan tanpa notis awal dan pampasan atau bantuan kepada penumpang yang terjejas.

Malah, para juruterbang dikhabarkan enggan terbang kerana keadaan pesawat yang kurang baik. Tindakan syarikat penerbangan itu menggunakan pas masuk menggunakan tulisan tangan turut dikritik hebat kerana menimbulkan ancaman keselamatan kepada industri penerbangan. Gaji kakitangan juga gagal dibayar dan tertunggak.

Pada 13 Jun 2016, Suruhanjaya Penerbangan Malaysia (MAVCOM) mengumumkan bahawa lesen Rayani Air dibatalkan kerana melanggar syarat dan kekurangan kemampuan kewangan dan pengurusan untuk terus beroperasi sebagai sebuah syarikat penerbangan komersial.

Rayani Air juga tidak mampu untuk membuat pembayaran balik bagi tiket penerbangan. Penarikan balik lesen Lesen Perkhidmatan Udara (ASL) dan Permit Perkhidmatan Udara (ASP) menyebabkan tiada pelabur yang mahu bekerjasama dengan mereka. Pihak pelabur yang telah memberikan komitmen memasukkan dana bagi menyelesaikan masalah itu telah menarik diri di luar jangkaan.

Disebalik semua ini, pemilik dan CEO Rayani Air, Ravi Alegandrran optimistik bahawa syarikat penerbangannya itu akan membuat kemunculan semula pada tahun 2017. Beliau mendakwa telah memperoleh pelabur baru untuk membantu menyelesaikan masalah kewangan yang dihadapi. Namun, sehingga kini, tiada maklumat terbaru dari syarikat penerbangan itu untuk menyambung semula operasi.

Francais tempatan butik dari Amerika Syarikat ini milik selebriti antarabangsa, Paris Hilton ini muncul pada tahun 2008. Paris Hilton merupakan cicit perempuan kepada pengasas Hilton Hotels, Conrad Hilton. Pada tahun itu, beliau telah mula meluaskan perniagaannya dengan melancarkan jenama aksesorinya sendiri.

Jenama itu juga membuka beberapa kedai yang terletak di pusat membeli-belah Pavilion dan pusat membeli-belah 1 Utama. Namun, kedai-kedai terkenal butik itu telah ditutup sebaik populariti selebriti itu semakin pudar.

Walaupun pernah menjadi antara selebriti berprofil tinggi di dunia, jenama beg tangan dan aksesorinya gagal menarik minat rakyat Malaysia.

Beg tangan ini mula dijual secara murah di gedung seperti Parkson dan Sogo. Pada tahun 2014, laman Facebook rasmi berhenti menerbitkan sebarang kemas kini terbaru.

Ditubuhkan pada tahun 2005 oleh sosialit itu, jenama itu masih dijual di tempat lain di seluruh dunia. Ia masih boleh dibeli di sini melalui pusat membeli-belah dalam talian, Lazada.

Dilabel sebagai pusat kecergasan konsep gaya hidup yang pertama, Gorgeous Fitness mendapat reputasi buruk setelah membuat penutupan secara tiba-tiba tanpa memberikan sebarang notis awal. Mereka hanya menampal sebuah notis tulisan tangan di depan pusat kecergasan mereka di 1shamelin Mall.

Gimnasium ini dilaporkan berhutang mencecah RM700,000 bagi sewa kedai mereka. Sebuah kumpulan Facebook yang dipanggil "Permintaan Bayaran Balik dari Gorgeous Fitness 1 Shamelin" telah ditubuhkan oleh pelanggan yang tidak berpuas hati.

Pada tahun 2016, Western Digital menutup menutup operasi kilangnya (WDLabs) di Pulau Pinang yang telah menyebabkan 1,200 orang yang terdiri dari rakyat tempatan dan pekerja asing hilang pekerjaan.

Syarikat penyimpanan data komputer ini menutup kilangnya di Pulau Pinang sebagai sebahagian daripada rancangannya untuk memindahkan sebahagian besar operasinya ke negara jiran, Thailand.

Walaupun WD tidaklah gulung tikar sepenuhnya, namun penulis tetap masukkan dalam senarai kerana penutupan WDLabs menyebabkan hampir 2000 pekerja hilang pekerjaan.

Pada Februari 2017, Western Digital juga telah menjual tanah kilang tersebut dan tanah kosong yang terletak bersebelahan di Zon Perindustrian Bayan Lepas, Pulau Pinang.

Kini pengeluaran produk WDLabs yang terkenal seperti Raspberry Pi environment tidak lagi dikeluarkan namun masih ada dijual dalam kuantiti yang terhad.


5 Orang Artis Yang Sebenarnya Sangat Berbakat Dalam Seni Lukisan

Individu yang bergiat dalam bidang seni selalunya dikurniakan beberapa bakat lain, walaupun besar kemungkinan kita mengenali mereka sebagai seorang pelakon atau penyanyi.

Sebagai seorang penggiat seni khasnya di luar negara, nampak seolah tidak sah untuk seorang artis hanya kekal mengekspresikan karya seni mereka dalam satu format sahaja. Atas sebab itu, wujud beberapa kelompok artis yang sebenarnya mempunyai karier kedua sebagai seorang pelukis atau artis visual yang tak kurang hebatnya berbanding pelukis-pelukis lain.

Berikut adalah 5 orang artis terkenal yang sebenarnya menyimpan bakat besar dalam bidang seni lukisan.

Nama Lucy Liu mungkin sudah tidak sehebat dulu semasa dia banyak mendapat tawaran berlakon filem-filem di Hollywood namun kariernya sebagai pelukis terus dilakukan sehingga ke hari ini. Menggunakan nama Yu Ling yang merupakan nama sebenar beliau, Lucy banyak menghasilkan lukisan dalam bentuk tradisional dan digital sejak berumur 16 tahun lagi.

Bagi meningkatkan kemahirannya, Lucy menyertai New York School Studio untuk belajar kemahiran melukis, mewarna dan mengukir dengan betul selama 3 tahun. Namanya juga semakin meningkat naik sebagai seorang artis visual selepas salah satu lukisannya terpilih untuk dipamerkan dalam pameran berprestij Montblanc's Cutting Edge Art Collection.

Terkenal di seluruh dunia sebagai pelakon yang banyak membawa watak-watak unik yang hanya mampu dibawakan oleh beliau sahaja, Johnny Depp bukan saja berbakat dalam lakonan tetapi dia juga adalah seorang artis visual yang berbakat. Apa yang sedikit menggelikan hati, ada sebuah laman web khas yang mengkatalogkan hasil karya beliau yang diberikan nama 'Depp Impact'; parodi kepada filem Deep Impact.

Mempunyai studio lukisan sendiri di rumahnya, kediaman Johnny dipenuhi dengan lukisan hasil karya sendiri ataupun artis lain. Beliau juga banyak kali menghadiahkan karya asli yang dibuat menggunakan cat kepada rakan-rakan artis lain.

Pelakon yang memegang watak Aragorn dalam trilogi Lord of the Rings, mengakui dirinya adalah seorang pelukis yang gemar melukis sesuatu secara spontan tanpa terlalu cubba mengikut cara-cara artis terdahulu menghasilkan karya. Aragorn...maaf, Viggo gemar menggunakan intuisi semasa melukis.

Lebih banyak menghasilkan karya dalam bentuk fotografi, karya lukisan Viggo lebih banyak bercorak abstrak yang dihasilkan tanpa menggunakan format atau medium tertentu. Bagi beliau, melukis perlu dilakukan tanpa kekangan yang menghalang kita berkarya.

Salah seorang individu veteran paling berpengaruh dalam industri muzik dunia, Bob Dylan atau Robert Dylan gemar menjadikan seni lukisan sebagai salah satu bentuk ekspresi dirinya. Mempunyai teknik yang cantik dengan penggunaan warna-warna yang terang, Bob lebih gemar menjadikan Amerika sebagai subjek lukisannya.

Lukisan Bob yang paling popular setakat ini adalah satu siri empat lukisan yang diberikan judu Train Tracks. Empat lukisan itu telah dijual pada tahun 2008 dengan harga RM220,726.

Pelakon veteran yang pernah memegang watak James Bond, Hannibal Lecter serta kini menjadi pelakon utama siri televisyen Westworld, Sir Anthony Hopkins hanya mula mengambil serius kebolehannya melukis pada tahun 2003 selepas diarahkan isterinya, yang terjumpa beberapa lukisannya. Anthony kini mengakui dirinya terlalu banyak menghabiskan masa dalam studio melukis sebagai hobi.

Banyak melukis pada usia tua kerap membuatkan beliau terlupa bila dia melukis karya-karya yang ada, walaupun ketika lukisannya dipersembahkan. Beliau gemar melukis secara abstrak, menggabungkan warna terang dan struktur yang tidak tersusun.


Top 8 Helah Digunakan Ahli Politik Untuk Memperdaya Orang Ramai

Untuk mendapatkan sokongan daripada orang awam bagi seseorang ahli politik atau wakit rakyat bukanlah sesuatu yang mudah. Kepercayaan adalah sesuatu yang mengambil masa untuk dibina, tetapi boleh hilang dalam sekelip mata.

Namun, ada sesetengah ahli politik yang bijak memperdaya rakyat dengan pelbagai helah demi mendapat sokongan yang padu. Walaupun tidak beretika, hanya matlamat sahaja yang dipandang oleh golongan ini.

iluminasi.com ingin kongsikan antara 8 helah paling kerap digunakan ahli politik untuk memperdaya orang awam.

Penyokong propaganda dan pemimpin kedua tertinggi Third Reich (Nazi Jerman), Joseph Goebbels pernah berkata "ulanglah satu pembohongan dengan kerap, dan ia akan menjadi kebenaran". Ini adalah satu falsafah yang tidak bermoral untuk melakukan apa sahaja penipuan yang diperlukan untuk mencapai agenda Nazi.

Walaupun Joseph telah menggunakan setiap helah propaganda dan menghasilkan beberapa helah baru, namun taktik kegemaran dia adalah mengulangi taktik asas, iaitu pembohongan yang berulang kali.

Penyelidik tertanya-tanya adakah helah ini benar-benar berhasil, jadi mereka telah melakukan kajian. Hasil kajian membuatkan mereka sedikit bimbang. Para penyelidik berkata orang lebih cenderung untuk menilai sesuatu pernyataan sebagai benar jika mereka pernah mendengar kenyataan tersebut sebelum ini, walaupun pada asalnya mereka tahu bahawa pernyataan tersebut adalah palsu ketika kali pertama mendengarnya.

Ahli psikologi memberitahu apabila berhadapan dengan pembiohongan, orang masih bijak menggunakan akal dan tidak mudah ditipu, namun ia menunjukkan baahawa sekurang-kurangnya taktik ini menjadi sebahagian daripada strategi maklumat palsu yang sangat berkesan.

Dalam kes Nazi Jerman ini, di mana maklumat dikawal sepenuhnya dan sukar mendapat akses mengenai perkara sebenar, kita boleh melihat ramai orang yang bijak tertipu.

Walaupun ramai yang tahu mengenai helah ini, namun mereka tetap tertipu setiap hari. Adalah sangat sukar untuk sesiapa pun untuk fokus kepada isu-isu semasa yang hangat apabila mereka lebih memberi tumpuan dalam membenci parti-parti politik lain, tanpa sebab.

Di negara seperti Amerika Syarikat, adalah sangat mudah untuk Parti Demokrat atau Republican untuk membuatkan rakyat lupa atau membatalkan janji-janji manifesto mereka, kerana mereka tahu cara untuk rakyat "membalas dendam" terhadap mereka adalah dengan mengundi parti lain. Dan penyokong setiap sebuah parti telah diajar bahawa parti lain adalah jahat.

Namun, helah ini telah digunakan untuk memberikan kesan yang sangat buruk bagi sesebuah negara yang mana ia digunakan lebih daripada sekadar untuk cuba mengalihkan perhatian rakyat dari janji-janji politik mereka.

Di Rwanda pada tahun 2000-an, ahli politik dan kumpulan media elit daripada etnik Hutu telah membahagikan negara kepada dua kumpulan, iaitu Hutu dan Tutsis, dan mengutuk Tutsis dengan mengatakan mereka adalah serangga perosak yang harus dibasmi.

Ini telah membawa kepada pembunuhan beramai-ramai di Rwanda dengan anggaran hampir sejuta nyawa terbunuh hanya disebabkan rupa kedua-dua kumpulan ini sangat sukar untuk dibezakan.

Apabila seseorang memberitahu anda untuk membenci kumpulan lain dengan sebab yang tak masuk akal, adalah lebih baik jika anda tak mendengarnya dan sebaik-baiknya tidak lagi bergaul dengan mereka, walaupun mereka berasal dari kumpulan anda.

Salah satu taktik kegemaran pemimpin kejam atau diktator adalah menyalahkan sebarang isu terhadap kumpulan yang lebih kecil yang tidak mampu mempertahankan diri mereka dengan betul.

Memang sebenarnya masalah yang timbul biasanya disebabkan oleh kerajaan perlu melakukan sesuatu yang berbeza, namun ia jauh lebih mudah bagi pemimpin tidak bertanggungjawab untuk meyakinkan orang ramai bahawa sekumpulan pihak lain yang harus dipersalahkan, dan kemudiannya menganiayai mereka tanpa belas kasihan.

Pemimpin pada hari ini banyak yang masih menggunakan helah ini, seperti menyalahkan etnik latin dan hispanik di Amerika Syarikat, atau imigran Islam di Eropah.

Jika seseorang diktator itu ingin mengawal orang ramai, cara yang terbaik adalah mengawal aliran maklumat. Ini bermakna jika ada sumber berita yang tidak dikawal oleh orang jahat, dan mereka tak dapat menutupnya dengan segera tanpa menerima banyak respon dari orang ramai, maka mereka akan sentiasa melakukan apa sahaja untuk menidakkan berita tersebut atau membuatkan ia kelihatan seperti berita palsu.

Dalam situasi di mana pemimpin mampu untuk menutup sumber-sumber berita lain, mereka akan melakukannya dengan perlahan sehinggalah hanya berita daripada mereka sahaja yang kekal.

Sesetengah pemimpin yang menggunakan helah ini akan membuatkan orang ramai percaya bahawa sumber berita utama dalam media massa seperti TV atau akhbar bukanlah dikawal oleh mereka.

Contoh terbaik adalah Russia Today, sumber berita utama di Rusia. Vladimir Putin mendakwa beliau tidak mengawal media massa ini. Tetapi jika difikirkan secara logik, Russia Today dikawal oleh Kremlin dan Putin pula berkuasa penuh ke atas apa yang dilakukan dan polisi apa yang boleh digunakan oleh Kremlin.

Dan jika anda mengawal aliran maklumat, adalah sangat sukar bagi orang lain untuk memberikan pendapat negatif mengenai anda atau pentadbiran anda, kerana anda boleh memastikan hanya perkara positif sahaja diceritakan mengenai anda dan apa yang anda akan lakukan pada masa depan.

Propaganda yang digunakan oleh menteri-menteri atau diktator yang sangat berkesan adalah semakin rumit sesuatu mesej itu, semakin sukar ia untuk difahami dan disebarkan.

Ramai yang berpendapat bahawa sangat sukar untuk Hilary Clinton untuk berhubung dengan orang ramai kerana beliau terlalu intelektual dalam penyampaian mesej dan tidak begitu pakar dalam meringkaskan sesuatu perkara.

Bagi Donald Trump pula, beliau bijak meringkaskan mesej kepada yang lebih mudah untuk "dimakan" oleh orang ramai yang mana mudah untuk diingati. Ini bukanlah untuk menilai penggunaan taktik ini sebagai sesuatu yang jahat, namun ia menunjukkan bahawa tunjukkan bagaimana kesederhanaan dalam mesej boleh mempunyai kesan yang begitu besar.

Dalam misi membuatkan anda menyokong mereka, pemimpin-pemimpin akan "mengganggu" anda dengan konsisten. Mungkin sesebuah negara itu berhadapan dengan kelaparan, atau ekonomi yang semakin tenat, mahupun penyelewangan yang berleluasa.

Tak kisahlah apa pun masalah yang berlaku, mereka akan meyakinkan anda bahawa ada perkara yang lebih buruk akan berlaku, bila-bila masa sahaja.

Anda tak tahu bila ia akan berlaku, membuatkan anda berasa sangat takut. Namun ia bukanlah berlaku di semua negara, dan bukan dilakukan untuk menakutkan orang ramai, tetapi lebih kepada membuatkan rakyat lebih bersiap sedia.

Jika negara anda bermasalah, atau anda menindas rakyat jelata, anda boleh memberikan alasan bahawa anda juga sedang dikepung atau ditindas oleh orang lain atau musuh.

Rakyat yang resah akan menjadi lebih tenang dan cenderung untuk tidak melakukan revolusi walaupun berhadapan dengan pelbagai masalah hidup yang menekan mereka setiap hari, kerana mereka percaya ia adalah satu pengorbanan yang harus ditempuhi dalam membaikpulih negara tercinta.

Menurut Joseph, bermain dengan emosi adalah cara terbaik untuk menarik minat orang ramai, jadi dia merekabentuk propagandanya mensasarkan kepada naluri paling asas dalam jiwa rakyat.

Joseph pernah mengatakan bahawa dia percaya cara terbaik untuk menggunakan propaganda adalah apabila membicarakan apa yang sudah dirasakan dalam hati orang ramai dan tidak penting untuk memberikan mesej yang masuk akal. Ini kerana memberitahu apa yang rakyat mahu dengar adalah paling utama.

Helah ini banyak digunakan oleh parti politik moden. Di dalam perhimpunan, polisi yang digunakan adalah berteriak memberikan ucapan kecil dan tak penting, dan menyebut berkenaan keburukan pihak musuh.

Teknik manipulasi ini membuatkan mereka yang menghadiri perhimpunan tersebut terlupa bahawa parti lain juga adalah manusia seperti mereka yang tidak berbahaya dan bukan seperti apa yang diberitahu oleh pemberi ucapan.

Kemungkinan helah paling popular dan berkesan yang digunakan pemimpin adalah memberi tumpuan kepada identiti kebangsaan. Jika anda ingin menindas keseluruhan penduduk dan mengawal mereka tanpa berlaku kekacauan atau pergolakan, lebih-lebih lagi jika anda tidak mempunyai sumber yang mencukupi, anda harus mengumpulkan rakyat dalam satu kumpulan seramai yang mungkin.

Semakin kurang kumpulan yang wujud, semakin mudah untuk anda pengaruhi mereka dan tiada pemberontakan yang teruk sehingga mengganggu pemerintahan anda.

Sesetengah negara menggunakan cara ini dimana identiti kebangsaan adalah agama atau bangsa, dan rakyat tidak dapat menidakkan bahawa sentimen agama dan bangsa yang digunakan bukanlah agenda parti politik tersebut, tetapi untuk kebaikan negara.

Antara contoh terbaik negara yang menggunakan falsafah ini adalah Korea Utara dan juga China. Parti di negara ini memberikan anda kebebasan beragama tetapi mereka akan melakukan apa saja untuk membuatkan anda mengelak daripada mempunyai agama, dan menghukum anda jika anda mengamalkan secara senyap-senyap.

Parti Komunis yang mengawal segalanya dan sangat kuat, tidak membenarkan anda memegang jawatan kerajaan jika anda menganut mana-mana agama. Ini memastikan mana-mana pemimpin dan sebahagian besar pengikut setia parti, tidak beragama dan membuatkan kesetiaan mereka terhadap parti adalah paling utama.


8 Lokasi Wajib Dilawati Di Jepun

Jepun bukan sahaja negara yang menjadi pilihan utama rakyat Malaysia untuk dijadikan lokasi pelancongan sepanjang tahun, malah oleh penduduk di seluruh dunia.

Antara tarikan utama di Jepun adalah adat dan budaya yang dimiliki, teknologi canggih dan pelik yang tak ada di negara lain, serta tempat-tempat yang sangat indah dan menarik.

Bagi yang tak pernah menjejakkan kaki di negara matahari terbit ini, iluminasi.com ingin kongsikan 8 lokasi yang wajib dilawati jika anda mengunjungi negara ini.

Jika anda seorang yang suka bersantai, anda perlu pertimbangkan untuk menempah penginapan di "Onsen Ryokan", yang merupakan sebuah hotel musim panas. Pulau Jepun terletak di lereng gunung berapi, jadi terdapat lebih daripadaa 27,000 mata air panas di seluruh negara, dengan 3,085 pondok air panas.

Mata air panas Jepun sangat terkenal dengan sifat "penyembuhan" nya. Ada juga yang mendakwa bahawa air panas ini membershikan kulit dan melambatkan penuaan. Di sini, terdapat kedua-dua gaya moden dan tradisional hotel onsen untuk dipilih daan tak kira di mana pun yang anda pergi, anda pasti akan jumpa onsen ryokan berdekatan.

Terdapat kolam yang dikongsi antara lelaki dan wanita, juga terdapat kolam untuk lelaki atau wanita sahaja. Dan jika anda inginkan privasi untuk keluarga anda, anda boleh bayar lebih untuk menempah kolam peribadi.

Dan anda harus mandi sebelum masuk ke dalam kolam, dan tidak dibenarkan memakai tuala ketika berendam dalam kolam air panas. Rambut juga harus diikat supaya tidak terendam dalam air ini.

Bagi mereka yang sukakan pengembaraan, anda wajib untuk melawat ke Gunung Fuji yang berketinggian 3,775 meter.

Namun anda perlu merancang perjalanan anda terlebih dahulu kerana laluan-laluan di gunung ini hanya dibuka dari bulan Julai hingga September sahaja. Ia adalah kerana faktor cuaca yang menjadi sangat sejuk di punca,

Jika anda menghabiskan masa 1 hari di sini, anda boleh mendaki hingga ke stesen ke-5, yang mengambil masa 12 jam pendakian.

Jika anda mahukan lebih lagi, anda boleh menempah penginapan berhampiran puncak gunung di mana anda boleh melihat matahari terbit. Tapi ingat, untuk mendaki hingga ke puncak Gunung Fuji ini memerlukan masa 24 jam.

Jika anda tak bersedia untuk menjelajah hingga ke puncak, anda masih boleh bergambar dari jarak jauh. Salah satu lokasi paling popular untuk bergambar di sini adalah di Gotemba Peace Park di Gotemba City, yang dibuka sepanjang tahun.

Tokyo merupakan antara bandar-bandar yang mempunyai taman tema Disneyland sendiri. Pada tahun 2001, sebuah taman tema baru dibuka di Tokyo yang diberi nama DisneySea Tokyo.

Dengar nama pun anda sudah boleh jangkakan ia merupakan taman tema akuatik yang terdapat banyak permainan air yang sangat sesuai menjadi lokasi percutian musim panas.

Taman tema ini mempunyai bahagian-bahagian yang bertemakan filem Disney termasuklah The Little Mermaid, Finding Nemo dan 20,000 Leagues Under the Sea. Taman tema ini pasti akan membuatkan kanak-kanak tak mahu pulang, dan juga boleh dilawati oleh orang dewasa juga.

Ramai yang menggelarkan DisneySea Tokyo sebagai taman tema paling best di dunia, namun anda harus lawati sendiri untuk mengetahui kebenarannya.

Jika anda tak bercadang untuk ke tempat lain dan hanya akan menghabiskan banyak masa di Tokyo, Akihabara dan Harajuku adalah dua daerah membeli-belah utama di Tokyo.

Akihabara aldalah impian bagi setiap peminat anime di mana jalan-jalannya dipenuhi dengan kedai-kedai besar yang penuh dengan cosplay, anime, manga dan produk elektronik. Ia adalah pemandangan biasa untuk melihat ramai orang memakai cosplay di jalanan.

Bagi anda yang tak meminati anime, Harajuku adalah wilayah fesyen dan tempat paling sempurna untuk anda membeli pakaian yang tak dapat di mana-mana tempat di dunia. Ia dipenuhi dengan kedai berjenama mewah dan juga kedai murah yang menjual pakaian dan aksesori terpakai.

Di kedua-dua wilayah ini juga terdapat pelbagai jenis pilihan hiburan seperti persembahan konsert live dan kafe yang bertema. Tak cukup dengan itu, kebanyakan daripada kedai di sini tidak dikenakai cukai.

Dibina pada tahun 1950an sebagai antena untuk siaran TV, Menara Tokyo adalah antara salah satu tarikan pelancongan paling terkenal di Jepun. Rekabentuknyaa diilhamkaan oleh Menara Eiffel dan ia bernyala pada waktu malam, sama seperti di Perancis.

Pelancong yang mengunjungi menara ini mendaki hingga ke puncak menara setiap hari. Namun, ia bukannlah titik tertinggi di Tokyo.

Menara tertinggi di Tokyo adalah SkyTree. Kedua-dua menara ini memberikan pemandangan dari atas awan Tokyo yang luar biasa, dan SkyTree juga mempunyai pusat membeli-belah sendiri serta akuariaum.

Perlu diingat, tiket bagi kedua-dua menara ini agak mahal dan barisan boleh menjadi tersangat panjang. Jika anda ingin melihat bandar Tokyo dari awan tanpa perlu menunggu, anda boleh melawat Taman Shiba.

Membeli-belah dan melawat taman hiburan sememangnya seronok, namun bagi sesetengah orang yang menggemari sejarah, mereka inginkan sesuatu yang lebih tradisional. Istana Matsumomo adalah salah satu lokasi terbaik bagi golongan ini yang merupakan antara istana terakhir yang masih wujud di Jepun.

Istana ini dibina pada tahunn 1500-an dan menempatkan 23 tamadun feudal yang berbeza sepanjang hayatnya.

Waktu paling popular untuk melawat istana ini adalah pada musim bunga kerana bunga ceri di sekeliling istana yang mekar sepenuhnya ini adalah sangat cantik.

Bahagian dalam istana ini diubah menjadi muzium yang mempamerkan senjata yang digunakan dalam pertempuran yang berlaku di perkarangan istana.

Bagi yang sukakan kucing, anda wajib untuk mengambil feri untuk ke sebuah pulau kecil Jepun yang dikenali sebagai Tashirojima.

Pulau yang mempunyai panjang hampir 2 kilometer ini mengalami penurunan penduduk daripada sekitar 1,000 kepada 85 orang yang mana 70 daripadanya adalah warga emas. Spesis dominan yang hidup di pulau ini adalah kucing yang berjumlah lebih daripada 100 ekor.

Oleh sebab itu, pulau ini mendapat nama samarannya, "Pulau Kucing". Anda harus menaiki feri selama 50 minit dengan tambang sebanyak 2,600 yen (RM94) untuk sampai ke sini. Pulau Kucing ini tidak pernah dijangkakan akan menjadi lokasi pelancongan. Kucing-kucing ini pada asalnya ditugaskan untuk mengurangkan populasi tikus di sini.

Penduduk tempatan pulau ini menganggap kucing membawa tuah sehinggakan ada "kuil" kucing di sini. Semua penduduk di sini mengambil tanggungjawab untuk bersama-sama menjaga kucing, jadi tak hairanlah Tashirojima mempunyai dasar "tidak dibenarkan membawa kucing" yang ketat.

Antara salah satu lokasi paling ikonik untuk dilawati di Jepun adalah Kuil Fushimi Inari, di Kyoto Selatan. Dalam agaman Shinto, Inari adalah tuhan beras dan dikatakan bahawa dia mengunggunakan rubah sebagai utusannya.

Bahagian yang paling menakjubkan dan ikon Fushimi Inari adalah beribu-ribu gerbang torii berwarna merah, yang membawa pengunjung ke puncak Gunung Inari.

Tempoh 2 hingga 3 jaam diperlukan untuk mendaki, tetapi terdapat banyak tempat untuk berhenti dan mengagumi pelbagai patung rubah di sekitar, dan boleh singgah makan di sepanjang perjalanan. Jika anda sampai ke puncak, anda akan mendapat ganjaran pemandangan Kyoto yang menakjubkan.


Misteri Bagaimana Batu Binaan Piramid Diangkut Telah Dibongkarkan

Penemuan bukti-bukti terbaru menjelaskan bahawa orang mesir Purba membina Great Pyramid di Giza dengan mengangkut 170,000 tan batu kapur menggunakan bot.

Sememangnya sudah lama diketahui bahawa batu-batu yang digunakan ini diekstrak dari Turah, lokasi yang terletak hampir 13 kilometer dari tapak pembinaan dan granit yang digunakan membina struktur monumental itu digali di Aswan, hampir 860 kilometer jaraknya.

Namun, ahli arkeologi tidak bersetuju dengan cara bahan-bahan ini diangkut ke Giza yang dikemukakan sebelum ini. Misteri yang selama ini menjadi tanda tanya kini hampir dibongkar dengan penemuan skrol papirus purba, bot istiadat dan rangkaian saluran air di kawasan berdekatan.

Muzium Mesir di Cairo telah menyiarkan 6 daripada 30 papirus tertua di negara itu yang berusia lebih daripaada 4,5000 tahun dan ditemui pada tahun 2013.

Item itu dipercayai berasal dari Dinasti ke-4 Raja Khufu yang juga dikenali sebagai Cheops, yang mana Great Pyramid dibina sebagai makamnya. Penemuan papirus ini telah mendedahkan kehidupan harian pekerja pelabuhan yang mengangkut blok-blok batu kapur ke Cairo ketika zaman pemerintahan Raja Khufu.

Berdasarkan bukti yang dijumpai, beribu-ribu pekerja buruh telah mengangkut 170,000 tan batu kapur menggunakan bot kayu yang dibina daripada papan dan tali melalui Sungai Nil.

Setiap satu blok batu seberat 2.5 tan dibawa menyusuri sistem saluran yang dibina khas, sebelum tiba di pelabuhan darat yang dibina beberapa meter daripada pangkalan Great Piramid.

Ahli arkeologi, Mark Lehner juga menjumpai bukti laluan air di bawah dataran tinggi di mana letaknya piramid tersebut. Mark menjelaskan bahawa mereka telah menggariskan lembangan terusan pusat dan besar kemungkinan ia adalah kawasan penghantaran utama bahan-bahan pembinaan piramid ke dataran Giza.

Antara salah satu papirus tersebut dimiliki oleh pekerja senior yang bernama Marr, berperanan sebagai pembinaan piramid selama 3 bulan bertugas. Papirus tersebut menunjukkan tugas-tugasnya, termasuklah mengangkut batu melalui Sungai Nil dan salurannya.

Papirus yang lain menunjukkan pengedaran hidangan makanan kepada para pekerja, termasuklah satu yang menunjukkan jumlah kambing biri-biri yang dibawa masuk, dalam bahasa Hieroglif Mesir.

Dan satu lagi dokumen merupakan diari pegawai kerajaan bernama Merer yang menunjukkan statistik dan butiran pentadbiran mengenai kerjanya. Menurut sumber, Merer merupakan seorang penyelia yang mengawal 40 orang pekerja.

Ia menunjukkan kerja-kerja harian krew-krewnya mengangkut blok batu kapur dari kuari di Turah hinggalah ke Piramid di Giza. Papirus tersebut menunjukkan sistem pentadbiran yang sangat efisyen ketika zaman pentadbiran Raja Khufu.

Dokumen-dokumen ini juga menyenarikan pendapatan daripada beberapa wilayah Mesir untuk membiayai makanan pekerja-pekerja pembinaan dan pembayaran gaji.

Pendapatan ditulis menggunakan dakwat merah manakala warna hitam digunakan untuk menulis gaji pekerja.


5 Produk Penjagaan Wajah Yang Dielakkan Oleh Pakar Kulit Sendiri

Jika anda mempunyai masalah berkaitan kulit, tentulah tiada siapa yang lebih arif untuk memberi nasihat dan panduan untuk menjaga kulit anda, melainkan pakar dermatologi. Tapi pernah tak anda tertanya-tanya apa yang pakar-pakar ini lakukan untuk menjaga kulit mereka?

Pakar dermatologi adalah profesional dan jika anda perasan, kebanyakan daripada mereka cenderung untuk memiliki kulit yang bersih dan cerah sentiasa. Jadi, apa yang mereka guna?

Atau persoalan sebenar, apa yang mereka tak gunakan untuk kulit mereka? iluminasi.com kongsikan 4 pakar dermatologi mendedahkan 5 produk dan bahan yang mereka elakkan daripada digunakan ke atas kulit mereka.

Semburan ini mungkin dilihatkan sebagai rahmat dan penyelamat bagi mereka yang benci untuk menyapu losyen, namun ia tidak digemari oleh profesional. Dr. Rachel Nazarian dari Kumpulan Dermatologi Schweiger, New York memberitahu bahawa beliau tak akan pernah menggunakan produk ini ke atas muka atau badannya.

Menurut pendapat profesionalnya, semburan ini tidak memberikan lapisan yang cukup tebal untuk memastikan kulit anda mendapatkan tahap SPF penuh, seperti yang tertera pada label.

"Separuh daripada semburan itu dibawa udara, dan tidak mengenai kulit anda, dan separuh lagi anda telah menyedut (pernafasan). Ia merupakan cara yang tak betul untuk menyelamatkan kulit anda daripada sinaran matahari. Tak ada pakar dermatologi yang akan menggunakan produk semburan ini," jelasnya.

Bersihkan, sekatakan dan lembapkan. Inilah 3 langkah yang tersemat dalam minda anda sebagai rutin asas penjagaan kulit. Namun, 3 pakar dermatologi mendedahkan mereka sendiri tidak menggunakan toner.

"Sesetengah orang suka menggunakan toner jika mereka berasa seperti kulit mereka benar-benar berminyak, tetapi saya rasa ia perlu" kata Dr. Samer Jaber.

Dr. Jennifer Chwalek dari Union Square Laster Dermatology memberitahu bahawa banyak toner mengandungi alkohol yang mengeringkan kulit, yang mana mungkin baik jika anda mempunyai kulit yang sangat berminyak dan terdedah kepada jerawat.

"Saya semburkan wajah saya dengan air ros setiap pagi sebelum menyapu vitamin C dan SPF. Air ros membantu menghidratkan kulit saya dan juga yang mengurangkan keradangan kulit kerana ia mengandungi pelbagai vitamin dan antioksida," jelas Dr. Jennifer.

Bagi Dr. Rachel Nazarian pula, beliau juga tidak menggunakan dan tidak melihat toner sebagai satu keperluan kerana produk ini adalah berasaskan alkohol dan tidak memberikan apa-apa kebaikan kepada kulit.

"Toner sudah pastinya tidak menambaikkan kulit saya. Terdapat pelbagai jenis toner yang berbeza-beza dan bukan berasaskan alkohol, tetapi lebih kepada toner Korea. Produk-produk ini membuatkan kulit bersedia untuk penyerapan yang lebih baik. Ia hanya melembapkan kulit, apabila kulit lembap, penyerapan akan menjadi lebih baik. Saya hanya memakai pelbagai produk selepas saya basuh muka dengan air biasa, bukannya toner. Jadi saya tak rasa saya perlu membayar untuk produk yang tak diperlukan," jelas Dr. Rachel Nazarian.

Paraben pada dasarnya adalah sejenis pengawet yang digunakan dalam produk kecantikan yang membantu mengehadkan perkembangan bakteria, kulat dan yis. Parabens yang paling biasa digunakan ialah metil, etil, propil dan paraben butil, dan mereka sering dijumpai dalam pelembap, foundation dan krim anti-penuaan.

Selama bertahun-tahun, parabens mendapat reputasi yang sangat buruk, dan ketika masih belum ada bukti yang cukup kuat yang dapat membuktikan bahan ini sangat berbahaya bagi kesihatan kita, pakar dermatologi menjauhkan diri dari bahan ini.

"Ia sudah tentu adalah bahan terlarang, jadi bagi saya, kenapa perlu ambil risiko?," jelas Dr. Kenneth Mark, pakar dermatologi kosmetik,

Menurut Dr. Jennifer pula, sebab beliau mengelak daripada menggunakan produk yang mengandungi paraben bukanlah semata-mata berkaitan kesihatan. Beliau memberitahu bahawa artikel jurnal yang dibacanya menunjukkan parabens berpotensi menyebabkan penuaan yang cepat.

"Saya baru sahaja tahu, dari segi berapa banyak yang saya pakai, dan ia terkandung dalam pelbagai jenis produk yang saya tak akan ambil risiko walaupun sedikit. Saya tak akan pernah menggunakan produk mengandungi parabens," jelas Dr. Rachel

Dr. Samer pula memberikan jawapan yang lebih relaks, namun tetapi mengelakkan penggunaan parabens dan percaya adalah lebih baik untuk elakkan, jika anda boleh mencari produk yang bebas parabens.

Mungkin anda tak fikir dua kali apabila menggunakan sabun yang disediakan oleh pihak hotel, tapi ia tidak bagus untuk kulit anda terutamanya jika anda memakainya di bahagian muka.

Dr. Samer memberitahu bahawa beliau sangat berhati-hati ketika berada di hotel. Beliau tidak pernah menggunakan sabun di hotel kerana ia sangat mengeringkan dan terlalu wangi. Sebaliknya beliau sentiasa membawa sabun sendiri bersamanya.

Beliau juga bersetuju bahawa produk yang wangi secara amnya menyebabkan keradangan pada kulit dan ia patut dielakkan. Dr. Jennifer juga bersetuju dengan kenyataan ini bahawa tiada apa yang baik dengan menambahkan pewangi kepada produk pembersih.

Kedua-dua pakar dermatologi Dr. Jennifer dan Dr. Rachel tidak menggunakan produk scrub. Di Amerika Syarikat, sebarang produk yang mengandungi microbead (manik kecil) adalah diharamkan sejak tahun 2015.

Dr. Jennifer berkata mengelupaskan kulit anda dengan cara fizikal atau mekanical, adalah sangat tidak baik bagi kulit. "Saya lebih suka produk yang mengelupaskan secara kimia, seperti glikolik atau sesuatu yang membuang kulit mati secara lembut dan bukan dengan cara menggosok dengan kasar yang mana tak patut dilakukan," jelasnya lagi.

Dr. Samer juga mengelak daripada menggunakan scrub. "Saya tidak pernah menggunakan scrub pengelupasan, sebaliknya menggunakan retinoid dan ia adalah pengelupas semulajadi," terangnya.


16 Gambar Haram Yang Berjaya Diseludup Keluar Dari Korea Utara - Bahagian 2

Seperti dalam artikel lalu kami kongsikan gambar-gambar yang tidak dibenarkan untuk diambil di Korea Utara. Pihak berkuasa Korea Utara biasanya mengawal pengaliran maklumat daripada ke luar daripada negara mereka bagi mengelakkan spekulasi dan manipulasi media luar.

Mereka juga menjaga privasi negara dengan ketat sekali di atas sebab-sebab tertentu. iluminasi.com menyambung perkongsian 16 gambar yang Kim Jong-un tak ingin dunia luar lihat.

Antara gambar yang paling dibenci oleh pihak berkuasa Korea Utara. Walaupun kemiskinan wujud di mana-mana negara di seluruh dunia, namun pegambilan gambar rakyat Korea Utara yang miskin seperti ini tetap diharamkan.

Ini bukan satu pertunjukan sarkas tetapi pemandangan biasa di tapak pembinaan. Mereka adalah pekerja-pekerja di sebuah negara yang mempunyai piawaian keselamatan yang rendah.

Ketika jurugambar dalam perjalanan pulang ke hotel pada malam, bas yang dinaiki terpaksa menggunakan jalan alternatif kerana penutupan jalan. Ketika melepasi sebuah bangunan lama, pemandu pelancong mengarahkan supaya gambar diambil tidak menggunakan flash untuk mengelakkan menakutkan orang awam.

Anda boleh dapatkan segala makanan dan minuman di 2 buah pasaraya di Pyongyang di mana barang dijual dalam mata wang Euro dan Won. Malah, mereka juga menjual air mineral Evian yang sangat mahal. Hanya golongan elit sahaja yang membeli-belah di sini.

Mengambil gambar patung-patung diktator Supreme Leader dari bahagian belakang adalah sangat diharamkan kerana ia dianggap sebagai biadab.

Gambar ini menunjukkan seorang lelaki sedang berehat di atas batu-batu di tepi laut di Chilbo. Pemandu pelancong mengarahkan gambar ini dipadamkan kerana takut media Barat akan mengatakan lelaki ini telah mati.

Ketika hidup mereka susah yang mana adalah perkara biasa, kanak-kanak kelihatan bekerja di ladang-ladang membantu ibu bapa mereka.

Beberapa orang rakyat Korea Utara sedang menolak sebuah bas, situasi yang mana biasa dilihat di negara ini namun diharamkan untuk mengambil gambar.

Pengharaman terhadap penjualan di black market telah dikuatkuasakan lama dahulu. Namun, peniaga grey market adalah sesuatu yang biasa. Mereka memperoleh wang daripada menjual rokok dan gula-gula.

Paranoid dalam pemikiran rakyat Korea Utara adalah sangat kuat. Gambar ini diambil menunjukkan seorang ibu dan anaknya berehat di sebuah bangku di tapak pesta. Pemandu pelancong mengarahkan gambar ini dipadamkan kerana dia sangat yakin gambar ini akan dimanipulasikan seolah-olah mereka ini gelandangan.

Ramai di antara mereka yang sangat letih kerana terpaksa berbasikal untuk tempoh berjam-jam untuk ke tempat kerja di ladang. Mengambil gambar mereka adalah tidak dibenarkan.

Pihak berkuasa tidak benarkan gambar ini diambil di atas dua sebab, pertamanya cara pelik remaja ini memakai topinya (menurut pemandu pelancong), dan kedua adalah terdapat kelibat tentera di belakang.

Menyiarkan kemiskinan adalah diharamkan, tetapi memaparkan kekayaan juga adalah satu pantang larang di Korea Utara. Gambar kereta milik rakyat elit ini diambil ketika mereka sedang menikmati BBQ.

14. Adalah dilarang untuk mengambil gambar mengenai kehidupan harian penduduk Korea Utara jika mereka tidak berpakaian kemas. Menurut pemandu pelancong, lelaki ini tidak berpakaian dengan cukup kemas untuk bergambar.

15. Jurugambar melawat ke Chongjin, sebuah bandar di bahagian utara yang menderita akibat kelaparan beberapa tahun lalu. Kamera jurugambar dirampas ketika tempoh dalam perjalanan ke bandar ini. Ketika sampai di hotel, jurugambar faham kenapa, apabila melihat penduduk di sekitar bandar ini.

16. Gambar penduduk bandar mengecat batu di kawasan luar bandar

16. Setiap tahun, penduduk bandar akan ke kawasan luar bandar untuk membantu projek awam. Gambar menunjukkan mereka sedang mengecat batu di tepi jalan. Gambar seperti ini dianggap sebagai positif bagi kerajaan satu ketika dahulu, namun kini mereka faham orang luar boleh memanipulasikan gambar ini sebagai perhambaan paksa.


Apa Akan Terjadi Sekiranya Graviti Bumi Hilang Secara Tiba-Tiba?

Pernahkah anda terbayang bagaimana perasaannya terapung di udara? Bagi yang pernah mengalaminya, sudah pasti ianya suatu pengalaman yang amat mengasyikkan. Bagaimana objek di bumi boleh terapung ke udara? Graviti adalah faktor yang menentukannya.

Bayangkan suatu hari nanti apabila kita bangun dari tidur, kita terapung ke syiling kerana graviti tidak lagi wujud. Apakah sebenarnya yang akan terjadi? Apakah kesannya kepada manusia dan bumi secara keseluruhannya?

Graviti adalah sebuah daya tarikan yang wujud antara mana-mana 2 jisim. Daya tarikan menarik kedua-dua jisim ke arah satu sama lain. Segala objek yang mempunyai jisim akan mempunyai tarikan graviti. Semakin berat sesebuah jisim, semakan kuat tarikan gravitinya.

Daya tarikan graviti bumi adalah sebab mengapa segala yang objek di planet ini berada di atas tanah, dan punca mengapa sesebuah objek boleh terjatuh daripada atas ke bawah.

Walaupun saintis sebenarnya tidak dapat meramalkan secara tepat apa yang akan berlaku kepada kita sekiranya bumi kehilangan graviti, mereka boleh memberitahu kita tentang kesan jangka pendek terdedahnya kepada kekurangan graviti. Kesan ini dapat dilihat melalui angkasawan yang berada di angkasa lepas.

Pada mulanya angkasawan akan kehilangan rasa orientasi, yakni kesukaran untuk membezakan antara kedudukan atas dan bawah. Keadaan ini boleh mengakibatkan mereka berasa tidak sihat untuk seketika.

Antara kesan lain terhadap para angkasawan adalah perasaan seperti kaki, tangan dan kepala tidak melekat pada badan dan seolah-olah tercabut. Bayangkan perasaan sedemikian, agak tidak selesa sebenarnya.

Perubahan tekanan boleh memberi kesan kepada penglihatan juga, mungkin disebabkan tekanan terhadap bola mata, otak dan cecari tunjang. Sesetengah angkasawan melaporkan kesan ini berlarutan walaupun mereka suda pulang ke bumi.

Disebabkan kurangnya tekanan berat pada badan mereka, otot dan tulang mula menjadi lemah. Jadi bagi mengelakkan perkara ini berlaku, para angkasawan harus meluangkan masa untuk bersenam.

Siapa sangka berada di angkasa boleh menyebabkan manusia menjadi lebih tinggi? Ya benar ini adalah fakta. Tanpa tekanan graviti pada badan, manusia boleh meninggi sehingga lebih kurang satu inci atau lebih. Namun, sekembalinya ke bumi, para angkasawan akan kembali kepada ketinggian sebelumnya.

Tanpa graviti, tiada lagi daya tarikan yang menarik anda untuk sentiasa berada di permukaan bumi. Ketiadaan graviti akan menyebabkan anda terapung di udara. Sekiranya bumi terus berputar mengelilingi matahari, anda tidak lagi akan bergerak bersama bumi, sebaliknya anda akan terbang dalam garisan lurus, ke atas. Malah, anda akan merasakan bahawa bumi bergerak semakin jauh daripada anda. Berkemungkinan anda akan terus mengapung ke angkasa akibat tiada daya tarikan bumi.

Seperti anda, segala objek di bumi akan terapung di udara dan bergerak dalam garisan lurus. Segala benda di dalam bangunan seperti perabot dan lain-lain akan tersekat pada permukaan syiling.

Tanpa daya tarikan graviti, bumi akan merasai tekanan yang kuat yang akhirnya menyebabkan asas bangunan itu sendiri mula pecah dan hancur menyebabkan keseluruhan bangunan tersebut terapung ke udara dan seterusnya bergerak dalam garisan lurus ke luar angkasa.

Bukan objek pejal sahaja yang akan terapung ke angkasa, malah udara dan atmosfera bumi turut akan mengalami nasib yang sama. Antara kandungan udara adalah oksigen, gas yang manusia gunakan untuk bernafas. Tanpa oksigen, kita semua akan mati serta merta, kecuali kita mempunyai sebuah tangki oksigen bersama.

Selain jisim pejal dan gas, cecair juga akan terkesan dengan kehilangan graviti. Cecair bumi seperti air tasik, sungai dan laut akan mula terapung ke udara. Pada mulanya, air akan mengapung dalam satu gumpalan besar, dan apabila atmosfera bumi mula hilang, haba daripada sinaran matahari akan menembusi permukaan planet kita dan membuatkan air yang terapung mula mendidih, berubah menjadi wap air yang kemudiannya hilang ke angkasa.

Akhirnya, tanpa tarikan graviti kesemua bahagian lapisan bumi tidak lagi melekat antara satu sama lain, dan berpecah berterbangan ke angkasa. Manusia pada ketika itu sudah tiada lagi.

Segala ciptaan Tuhan pasti bersebab. Wujudnya graviti pada kadar tertentu di bumi juga pasti bersebab. Sekiranya graviti terlalu kuat, akan ada kesannya, begitu juga sekiranya sebaliknya. Sekiranya tiada langsung graviti, kesannya juga parah. Maka, kita harus bersyukur dengan segala kurniaan Tuhan, termasuklah kewujudan graviti itu sendiri.


5 Pereka Kereta Moden Yang Memberikan Impak Paling Besar Pada Dunia

Rekaan kenderaan merupakan salah satu perkara penting yang menjadi pemangkin kepada industri automotif. Ini kerana daripada prinsip dan falsafah rekaan inilah bermulanya trend-trend yang akan menjadi ikutan seluruh dunia.

Kita selalu melihat rekaan kereta sebagai satu perkara yang dipandang dari sudut praktikal tetapi realitinya, setiap rekaan kereta yang boleh kita lihat sebenarnya mempunyai banyak falsafah rekaan yang merealisasikan apa yang mahu dicapai perekanya.

Tahukah anda individu manakah yang ketika ini banyak memberikan pengaruh dalam menentukan hala tuju rekaan kenderaan di dunia? Berikut adalah 5 pereka kenderaan pilihan kami, yang kami rasakan memberikan impak paling besar dalam dunia rekaan jentera automotif dunia.

Walter Da Silva adalah seorang pereka yang berasal dari Itali. Menyertai Volkswagen sejak tahun 1998, Walter dilantik untuk mengendalikan rekaan tiga jenama di bawah Volkswagen iaitu Audi, Lamborghini dan Seat. Pada tahun 2007, beliau dilantik sebagai ketua pereka kepada keseluruhan jenama di bawah kumpulan Volkswagen.

Perlantikan beliau di Volkswagen sebenarnya berpunca daripada hasil tangan dan pengalaman beliau mereka bentuk banyak rekaan kereta yang menjadi ikonik. Beliau adalah individu yang bertanggungjawab mereka bentuk kereta Alfa Romeo 156 dan 147, Audi R8 yang cukup mengancam serta bermacam jenis peningkatan rekaan pada model keluaran Volskwagen seperti Scirocco, Jetta, Touran dan Passat.

Selain mereka bentuk kereta, Walter juga terlibat dalam mereka bentuk kamera versi istimewa untuk Leica iaitu Leica M9 Titanium. Selepas persaraannya daripada Volkswagen pada 2015, kini Walter sibuk mereka bentuk kasut untuk wanita pula.

Berkelulusan dalam seni rekaan industri serta seni rekaan kenderaan, Shiro Nakamura adalah individu yang ditugaskan menaikkan semula imej jenama Nissan supaya kembali relevan dalam dunia moden pada tahun 1999. Nissan pada ketika itu sudah berada di ambang bankrap dan rekaan Shiro berjaya mengembalikan Nissan ke landasan sebenar.

Kebanyakan rekaan ikonik kenderaan Nissan ketika ini adalah berpunca daripada rekaan beliau yang dapat dilihat di negara kita. Shiro adalah individu yang bertanggungjawab mereka semula Nissan GT-R baru, model Nissan Qashqai yang dilihat sangat mirip dengan model X-Trail yang popular di negara kita dan juga model legenda Fairlady 350Z era moden.

Sekiranya anda dapat melihat satu model yang jarang kelihatan iaitu Nissan Juke, itu juga salah satu hasil rekaan beliau.

Pada 2010, Shiro Nakamura dinamakan sebagai salah seorang individu paling kreatif di dunia dalam majalah FastCompany, berada pada kedudukan ke empat. Pada 2017, Shiro mengumumkan persaraannya dari Nissan dan kini lebih banyak menumpukan masa bermain bass dalam kugiran jazz yang disertainya.

Kisah Ikuo Maeda tidak sah diceritakan tanpa menceritakan tentang pengaruh ayahnya dalam hidupnya. Ayah Ikuo, Matasaburo Maeda adalah pencipta asal salah satu kereta paling ikonik keluaran Jepun, Mazda RX-7.

Apa yang menarik, selepas menamatkan pendidikan dalam rekaan dan memulakan pekerjaan, kereta pertama yang dibeli oleh Ikuo adalah sebuah RX-7 namun dia tidak tahu ayahnya adalah pereka kereta itu.

Menyertai Mazda semenjak 1982, Ikuo diberikan tanggungjawab besar untuk mereka cipta pewaris kepada rekaan ayahnya dalam projek Mazda RX-8. Matasaburo tidak diberitahu tentang penglibatan anaknya sendiri sejak mula.

Hanya pada 3 bulan terakhir sebelum pelancaran model terbaru itu, Matasaburo mengetahui anaknya menyambung legasi beliau. Mazda RX-8 dikeluarkan pada tahun 2003 adalah model terakhir dalam siri RX, berikutan beberapa isu kewangan serta kegagalan menepati syarat emisi Eropah.

Pada tahun 2009, Ikuo dilantik sebagai ketua pereka Mazda. Beliau melancarkan falsafah rekaan baru yang dinamakan KODO dan setakat ini masih digunakan dalam semua rekaan Mazda. Apabila anda nampak mana-mana model Mazda, semua itu besar kemungkinan adalah hasil kerja Ikuo.

Nama Peter Schereyer menjadi terkenal selepas rekaannya yang paling terkenal setakat ini, Audi TT memukau sesiapa saja yang melihatnya. Rekaannya pada Audi TT dianggap memberikan perspektif baru kepada industri rekaan kenderaan dan automotif. Mempunyai sejarah panjang dengan Audi sejak mula bekerja serta pernah berkhidmat Volkswagen.

Walaupun Audi TT menjadi simbol ulung hasil kerja Peter, peranan Peter sebagai ketua pereka di KIA sebenarnya yang membuktikan kebolehan beliau menghasilkan rekaan pelbagai model.

Mula berkhidmat dengan KIA pada tahun 2006, Peter diberikan harapan untuk memacu KIA supaya setanding dengan jenama dari Jepun dan Jerman, yang menjadi penanda aras mereka. Langkah pertama yang beliau perkenalkan adalah dengan mewujudkan identiti sendiri pada semua model keluaran KIA, bagi memastikan orang ramai dapat membezakan model KIA dengan jenama lain.

Mengambil inspirasi daripada wajah harimau, konsep yang dinamakan sebagai 'TIger Nose' ini semakin mudah untuk diingati serta memang membantu menjenamakan KIA dengan lebih baik.

Selain Audi TT, Peter juga sebenarnya terlibat dalam reka bentuk Volkswagen Golf dan New Beetle, serta banyak lagi model KIA yang dapat kita lihat meluncur di atas jalan seperti KIA Forte, Optima, Picanto dan Sportage, selain model Soul yang unik.

Digelarkan sebagai Pereka Kenderaan Terbaik Abad Ini serta pereka kereta paling berpengaruh di dunia, Giorgetto Giugiaro adalah seorang pereka Itali yang bukan saja mereka bentuk kereta.

Dia juga banyak terlibat dengan beberapa jenis produk lain. Mungkin anda tidak pernah dengar namanya sebelum ini tetapi Giorgetto adalah pereka kepada kereta DeLorean DMC-12 yang digunakan sebagai mesin masa dalam trilogi filem Back to the Future.

Memperkenalkan kepada dunia asas rekaan kereta yang menggunakan konsep lipatan kertas, kenderaan yang direka Giorgetto mudah dikenali kerana bentuknya yang tajam seperti model Lotus Esprit S1.

Bagaimanapun, rekaannya pada kereta-kereta untuk orang ramai yang sebenarnya meninggalkan impak paling besar. Beliau adalah individu yang diberikan tanggungjawab mereka bentuk salah satu model paling laris di dunia iaitu Volkswagen Golf, FIat Panda, Volkswagen Scirocco 1974, Fiat Punto, model pertama Mazda Familia yang kini digelarkan Mazda 3, Alfa Romeo Alfasud yang cukup popular di negara kita pada tahun 80-an serta bermacam lagi model.

Dianggarkan Giorgetto terlibat dengan 200 rekaan kenderaan sepanjang kerjayanya dalam industri automotif.

Selain kenderaan, Giorgetto juga adalah pereka kamera untuk jenama Nikon, pereka senjata api jenis untuk jenis Beretta, rekaan motosikal bagi pelbagai jenama serta beberapa rekaan lain yang melibatkan keretapi, traktor dan jam.

Apa yang menarik, Giorgetto pernah bekerjasama dengan syarikat gergasi Apple pada tahun 1990 untuk menghasilkan satu konsep komputer yang dinamakan Apple Figaro. Figaro adalah sebuah tablet sangat mirip dengan peranti tablet yang kita gunapakai ketika ini. Walaupun rekaan Giorgetto dipilih berbanding beberapa rekaan lain, Figaro tidak dikeluarkan kerana Apple merasakan rekaan yang ada tidak menepati identiti yang dibawa jenama Apple.

Pada Julai 2015, Giorgetto mengumumkan perasaraannya dalam bidang yang menjadikan dirinya sebagai rujukan industri, selepas Audi mengumumkan pembelian syarikat beliau Italdesign Giugiaro SPA. Giorgetto meletak jawatan dan dikhabarkan ingin membina sebuah lagi studio rekaan baru.


China Sedang Membina Jalan Raya Pintar Yang Mampu Berkomunikasi Dengan Kereta

Rancangan China untuk menjadikan pemanduan secara automasi kini mula mencapai satu tahap baru apabila projek 'lebuhraya pintar' sudah mula diaplikasikan di negara mereka.

Teknologi baru yang membolehkan jalan raya dibina menggunakan konkrit telus cahaya membolehkan panel-panel solar dipasang di sepanjang permukaan jalan. Ini membolehkan pemasangan beberapa peranti lain seperti sensor pembaca permukaan dan pengecas bateri elektrik dipasang di permukannya, yang membuka kemungkinan kenderaan elektrik boleh dicaj semula semasa berjalan di atas jalan pintar tersebut.

Percubaan menggunakan teknologi baru dimulakan pada sebatang jalan di bahagian timur bandar Jinan, sepanjang 1.08 kilometer jaraknya. Panel solar yang dipasang mampu mengumpulkan tenaga untuk menyalakan lampu jalan di sepanjang lebuh raya tersebut dan menyalurkan bekalan elektrik kepada 800 buah rumah, jika diperlukan menurut syarikat pengelolanya, Qilu Transportation Development Group Co.

Qilu berharap projek rintis ini berjaya membuktikan sistem yang dipasang berjaya menyalurkan informasi berkenaan trafik dan permukaan jalan terus kepada pengguna jalan raya.

Dengan sasaran 10 peratus kereta akan beroperasi tanpa pemandu pada 2030 di China, kerajaan China sendiri menggesa supaya usaha memperkenalkan teknologi baru pada jalan raya dipercepatkan. Fokus utama diletakkan kepada teknologi yang mengasimilasikan kenderaan yang mampu memandu sendiri serta teknologi yang membuatkan jalan raya mempunyai kepintaran.

Sistem permukaan jalan yang sedang di uji mempunyai tiga lapisan. Lapisan paling atas mengandungi permukaan konkrit yang telus cahaya. Ini membenarkan cahaya solar masuk ke dalam lapisan di bawah yang mengandungi panel solar bagi mengumpulkan tenaga. Pada lapisan atas juga terdapat ruang untuk memasang sensor yang akan membaca suhu jalan, keadaan trafik dan juga berat kenderaan bagi disalurkan kepada pengguna dan juga pihak berkuasa, dalam memantau trafik, keadaan serta kualiti jalan tersebut .

Dipasang secara berpasangan, permukaan jalan berteknologi tinggi itu dikatakan tidak mempunyai sebarang perbezaan rasa dengan jalan raya yang ada ketika ini apabila dilalui. Bagaimanapun, ketika ini jarak yang pendek pemasangan tidak memungkinkan teknologi mengecas bateri kenderaan dipasang berikutan sistem pengecas bateri belum dipasang.

Jalan raya pintar yang dibina mempunyai jangka hayat 15 tahun, sama dengan jalan raya biasa yang ada ketika ini. Ekoran masih dalam tempoh percubaan, Qilu masih belum dapat menganggarkan kos serta ketahanan jalan yang dipasang secara tepat.

Dalam tempoh ujian ini, harga bagi 1 meter persegi jalan pintar ini dianggarkan setinggi RM4340.00 berbanding kadar kos jalan biasa yang jauh lebih rendah, iaitu RM1857. Ini menjadikan kos membina jalan pintar ini menelan belanja lebih dua kali ganda kos jalan secara tradisional. Untuk 1.08 km jarak percubaan ini, kos keseluruhannya mencecah RM25.37 juta.

Bagaimanapun, Qilu percaya kos yang tinggi ini sepatutnya mampu diturunkan sekiranya komponen-komponen yang digunakan dalam pembuatan jalan pintar ini dibina secara besar-besaran. Buat masa sekarang, Qilu menggunakan kepakaran dalaman membina teknologi yang ada serta membina sendiri bahan-bahan yang diperlukan dalam kilang penyelidikan mereka.

Projek yang sebenarnya sudah pun dirancang lebih 10 tahun lalu namun hanya berjaya dipasang pada tahun lepas, mengambil masa 55 hari untuk disiapkan sepenuhnya pada jarak percubaan. Laluan tersebut mula dibuka pada laluan orang awam semenjak Disember 2017.

Bagi memaksimakan faedah yang diperolehi, Qilu mengumumkan mereka kini sedang bekerjasama dengan beberapa buah syarikat pengeluar kereta di China dalam menyediakan kenderaan yang mesra dengan teknologi jalan pintar ini, namun tidak mendedahkan nama syarikat-syarikat itu.

Inisiatif kerajaan China mensasarkan berlakunya 7 juta jualan kenderaan yang menggunakan tenaga elektrik pada tahun 2020 dilihat sebagai salah satu usaha memperkembangkan lagi teknologi jalan pintar ini.

Qilu sedang berusaha memposisikan diri mereka sebagai penghubung di antara jalan raya pintar dan kenderaan pintar, yang mampu berkomunikasi serta saling berhubung dalam memastikan keselamatan penumpang di atas jalan raya. Ini kerana mereka percaya semua individu dalam kenderaan akan menjadi penumpang, sementara pemandunya pula adalah kenderaan itu sendiri yang dibantu oleh sistem jalan pintar dalam setiap perjalanan.

Insiden yang berlaku pada beberapa kenderaan tanpa pemandu yang mengakibatkan kemalangan nyawa, membuktikan wujudnya keperluan membangunkan sistem interaksi di antara kenderaan dan jalan raya dalam mengelakkan atau meminimakan risiko berlakunya kemalangan kenderaan tanpa pemandu, yang dikatakan bakal menjadi model kenderaan masa hadapan.

Cubaan membina jalan raya pintar di China ini bukanlah kajian yang pertama pernah dilakukan. Sebuah syarikat Perancis bernama Bouygues SA pernah mencuba sistem jalan raya yang mengandungi panel solar pada permukaannya. Setakat ini sistem itu sudah dipasang di lebih 20 lokasi. Bagaimanapun, sasaran kajian ini adalah untuk menghasilkan tenaga elektrik menggunakan panel solar yang akan dikumpulkan, bukan untuk membina sistem jalan raya pintar.


5 Pemain Tenis Paling Power Sepanjang Zaman

Diadaptasikan daripada sukan purba yang dikenali sebagai "Jeu de paume"  yang bermaksud permainan sawit, sukan tenis kemudiannya disistematikkan di England pada tahun 1870.

Selain daripada bola sepak, tenis juga merupakan sukan yang mendapat tempat di hati orang ramai. Kini, tenis merupakan antara sukan utama yang menawarkan hadiah lumayan.

iluminasi.com ingin kongsikan 5 pemain tenis paling hebat dan berjaya dalam sejarah.

Gelaran Grand Slam: 4 Terbuka Australia, 3 Wimbledon, 2 Terbuka Amerika Syarikat, 1 Terbuka Perancis

Untuk memasukkan Novak Djokovic dalam senarai ini adalah sangat mudah namun di mana untuk meletakkannya, agak sukar. Di usia 30 tahun yang mana merupakan puncak dalam kariernya, Djokovic mempunyai potensi cemerlang untuk memenangi lebih banyak gelaran Grand Slam. Dan ketika kariernya sudah tamat satu hari nanti, mungkin beliau berada di top 3 pemain terbaik sepanjang zaman.

Jika dilihatkan kepada rekod kemenangan dicatakan Djokovic setakat ini, beliau sememangnya layak untuk berada dalam senarai 5 pemain terbaik sepanjang zaman. Dengan memenangi kejuaran di Terbuka Perancis pada tahun 2016, beliau merupakan pemain ke-8 yang berjaya mendapat gelaran karier Grand Slam, iaitu memenangi keempat-empat kejohanan Grand Slam (Terbuka Perancis, Terbuka Australia, Wimbledon dan Terbuka AS).

Namun dengan kecederaan bahu yang dialami menghalang Djokovic daripada bertanding di Terbuka AS pada tahun 2007, membantutkan pengumpulan gelaran Grand Slam nya.

Gelaran Grand Slam: 2 Terbuka Australia, 7 Wimbledon, 5 Terbuka Amerika Syarikat

Tempat Pete Sampras dalam sejarah tenis sukar untuk diadili kerana beliau hanya memenangi 3 daripada 4 Grand Slam sepanjang kariernya. Beliau lebih jelas bermain di gelanggang keras dan rumput, dan bagaimana untuk kita menentukan kedudukannya apabila seseorang itu hanya mendominasi di satu gelanggang dan bergelut dalam gelanggang yang lain.

Apabila beliau bersara para tahun 2002, Pete dianggap sebagai pemain terbaik sepanjang zaman walaupun ramai yang mempertikaikannya. Pete merupakan pemain nombor satu dunia untuk 6 tahun berturut-turut dari tahun 1993 hingga 1998, dengan 14 gelaran Grand Slam yang merupakan rekod terbaik sukan ini pada ketika itu.

Pete berada di kedudukan terbaik ketika memenangi Terbuka Amerika Syarikat pada tahun 2002 yang merupakan gelaran Grand Slam terakhirnya. Namun, tanpa memenangi gelaran Terbuka Perancis, bagaimana nak tentukan sama ada beliau layak untuk berada dalam senarai pemain terbaik sepanjang zaman. Setakat ini, beliau hanya layak berada di tangga ke-4 dunia.

Gelaran Grand Slam: 3 Terbuka Australia, 4 Wimbledon, 2 Terbuka Amerika Syarikat, 2 Terbuka Perancis

Sukar untuk menilai bagaimana prestasi Rod Laver jika berhadapan dengan para pemain hebat hari ini, tetapi dengan rekod yang dicatatkannya, pastinya Rod Laver akan memberikan tentangan yang sangat sengit.

Rod Laver pernah memegang kedudukan pemain nombor 1 dunia untuk 7 tahun berturut-turut dari tahun 1964 sehingga 1970, dan mempunya gelaran karier paling banyak dalam sejarah berbangding pemain lain, dengan 200 gelaran.

Beliau merupakan satu-satunya pemain yang berjaya memenangi 2 kali dalam keempat-empat gelaran Grand Slam iaitu pada tahun 1962 sebagai pemain amatur dan pada tahun 1969 sebagai pemain pro.

Rod Laver diharamkan untuk mengambil bahagian dalam kejohanan Grand Slam selama 5 tahun di pertengahan tahun 1960-an, dan ramai yang menjangkakan beliau akan membolot semua gelaran Grand Slam ketika itu jika bertanding.

Beliau diharamkan bertanding kerana pada era pre-open, kejohanan Grand Slam hanya untuk pemain amatur sahaja, dan zaman "open era" hanya bermula pada tahun 1968, membolehkan beliau bertanding sebagai pemain profesional.

Dan memandangkan Rod berada di kedudukan nombor 1 dunia pada 5 tahun pengharaman tersebut, berkemungkinan besar beliau akan memenangi lebih banyak Grand Slam.

Gelaran Grand Slam: 1 Terbuka Australia, 2 Wimbledon, 3 Terbuka Amerika Syarikat, 10 Terbuka Perancis

Jika bukan disebabkan tendinitis yang berulang di bahagian lututnya dan juga kecederaan pergelangan tangan, Rafael Nadal mungkin boleh memenangi beberapa lagi gelaran Grand Slam untuk dimasukkan ke dalam resume nya yang sudah cukup mengagumkan.

Di usia 31 tahun, pemain Sepanyol yang "berapi" yang juga dikenali sebagai Rafa atau "Raja Tanah Liat" ini sudah mempunyai 16 gelaran Grand Slam dan berpotensi untuk mengejar Roger Federer.

Nadal dianggap sebagai pemain tenis di gelanggang tanah liat terhebat sepanjang zaman, walaupun peminat Bjorn Borg tidak bersetuju dengan gelaran ini. Rekod ke-10 Nadal dalam Terbuka Perancis pada tahun 2017 membuatkan ramai orang tak dapat membayangkan siapa lagi yang lebih hebat di gelanggang tanah liat.

Gelaran Grand Slam: 6 Terbuka Australia, 8 Wimbledon, 5 Terbuka Amerika Syarikat, 1 Terbuka Perancis

Pastinya ramai sudah menjangkakan dan bersetuju dengan pemilihan Roger Federer sebagai pemain tenis terhebat sepanjang zaman. Buktinya adalah rekod Grand Slam yang diperoleh beliau sebanyak 20 kali. Malah, di usia 36 tahun beliau masih memenangi dan bertanding di kejuaraan utama dunia.

Rekod Federer selama 302 minggu sebagai pemani nombor satu dunia adalah satu rekod pembukaan era yang baru. Dari tahun 2004 hingga 2008, Federer memegang takhta pemain nombor satu dunia selama 237 minggu berturut-turut, satu rekod yang tak pernah dicabar.

Walaupun ketika ini ramai pemain-pemain muda mencuba pelbagai cara untuk mengalahkan beliau, namun Federer masih konsisten bermain di tahap terbaik membuktikan kemahiran dan kebolehannya yang hebat.

Dengan memenangi Kejohanan Terbuka Australia 2008 selepas prestasi cemerlang pada musim 2007 dengan memenangi di Wimbledon dan Terbuka Australia, tanpa ragu menjadikan Roger Federer adalah pemain tenis terbaik sepanjang zaman.


Bayangkan Sekiranya Bumi Mempunyai Cincin Seperti Planet Zuhal

Mungkin kedengaran tidak masuk akal, beberapa bilion tahun lalu, Bumi mempunyai cincin di sekelilingnya. Para pengkaji dan saintis percaya bahawa cincin ini pertama kali terbentuk ketika pembentukan Bulan. Menurut kajian, mereka berpendapat pada suatu ketika dahulu sebuah planet yang dinamakan sebagai Thea telah bertembung dengan Bumi. Pertembungan keduanya menyebabkan banyak serpihan terpelanting ke ruangan angkasa.

Serpihan ini kemudiannya menjadi sebahagian daripada objek yang mengelilingi Bumi, membentuk cincin sementara di sekeliling planet kita. Cincin ini secara perlahan membentuk sebuah jisim yang kita kenali sebagai Bulan.

Sekiranya Bumi mempunyai cincin, pertama sekali ianya tidak akan sama seperti cincin planet Zuhal. Secara asasnya, cincin Zuhal bukanlah sebuah piring yang berdiri dengan sendirinya. Ia sebenarnya adalah sebuah koleksi ais dan debu zarah yang mengorbit secara rapat di sekeliling planet berkenaan.

Walaubagaimanapun, suhu yang sejuk disebabkan kedudukan yang jauh daripada matahari membolehkan kewujudan cincin Zuhal ini. Sekiranya cincin Bumi juga sama seperti Zuhal, yakni terdiri daripada ais, kewujudannya akan lenyap sama sekali kerana sudah pasti haba matahari akan mencairkannya.

Namun begitu, terdapat kemungkinan Bumi mempunyai cincin yang terdiri daripada batu batuan di ruangan angkasa. Ianya tidaklah bersinar seperti cincin Zuhal, namun ia pasti dapat bertahan daripada sinaran matahari.

Cincin jelas kelihatan daripada permukaan Bumi. Berkemungkinan besar bahawa cincin ini berada pada kedudukan yang selari dengan garisan Khatulistiwa. Jadi, penampilan cincin ini pada mata manusia bergantung kepada lokasi pemerhati di Bumi. Contohnya, bagi seseorang yang berada berdekatan garisan Khatulistiwa, cincin Bumi akan kelihatan seperti sebuah garisan bersinar yang melintang daripada satu ufuk ke ufuk yang lain.

Pada kedudukan yang jauh daripada garisan Khatulistiwa, permukaan cincin ini kelihatan lebih membuka merentasi langit biru. Pada titik tertentu di garisan ini, cincin tersebut akan kelihatan lebih dekat dengan kaki langit, mempamerkan visual yang sangat mengagumkan.

Bulan adalah sebuah struktur pejal yang terdiri daripada bahan berbatu, suatu ciri yang kurang kebolehannya dari segi pemantulan cahaya. Namun begitu, bulan masih kelihatan agak terang pada waktu malam kerana pantulan sinaran cahaya matahari yang sangat cerah. Sama seperti bulan, cincin Bumi juga akan memantulkan cahaya matahari dengan cara yang sama, namun kesannya adalah lebih jelas. Hasilnya, malam di Bumi akan lebih cerah berbanding tanpa cincin.

Gabungan pantulan cahaya matahari oleh bulan dan cincin Bumi akan menyebabkan siang menjadi sangat terang. Akibat daripada pencemaran cahaya ini akan turut menyebabkan sukar untuk manusia melihat pada waktu siang. Pada waktu malam pula, langit kelihatan lebih cerah berbanding biasa.

Langit yang lebih cerah pada waktu malam akan menyukarkan kajian ahli astronomi kerana penglihatan kurang jelas bintang-bintang di angkasa. Sekiranya kedudukan cincin ini berada berdekatan garisan Khatulistiwa, ianya akan memberi kesan kepada sistem telekomunikasi dunia. Tempat terbaik yang memudahkan pelancaran satelit adalah di kawasan berhampiran Khatulistiwa.

Di garisan Khatulistiwa juga adalah tempat strategik bagi satelit geosynchronous yang digunakan untuk ramalan cuaca serta tujuan telekomunikasi. Kewujudan cincin Bumi melintasi kawasan Khatulistiwa sudah pasti akan memberi kesan negatif kepada aktiviti satelit. Sedangkan serpihan angkasa sudah menjadi masalah kepada kegiatan satelit, apatah lagi apabila wujudnya berjuta serpihan kecil yang mengelilingi ruangan angkasa bumi.

Kewujudan cincin Bumi pasti memberi kesan kepada jumlah sinaran cahaya matahari yang sampai ke permukaan planet kita. Sebahagian daripada cahaya matahari sudah tentu akan terhalang oleh cincin tersebut. Jadi, ketika musim panas di Hemisfera Utara, bayang-bayang cincin akan mengenai kawasan Hemisfera Selatan (musim sejuk). Haba yang terhalang akan menyebabkan cuaca sejuk di kedua-dua bahagian.

Ini hanyalah sebahagian daripada kesan-kesan yang dijangka berlaku sekiranya Bumi mempunyai cincin seperti planet Zuhal. Pasti tidak dapat dinafikan ekosistem kita turut akan terjejas kerana pokok akan kekurangan cahaya maka kadar proses fotosintesis juga turut menurun. Ini akan memberi kesan kepada kandungan oksigen dan karbon dioksida di dalam udara, dan lain-lain kesan berantai.

Segala ciptaan Tuhan pasti bersebab. Sudah pasti ada sebab mengapa Bumi tidak diciptakan cincin di sekelilingnya. Sebagai manusia, kita harus bersyukur dengan segala nikmat kurniaan-Nya.


Top 5 Kisah Penjenayah Menangkap Penjenayah Lain Yang Melakukan Jenayah

Walaupun apa sekalipun alasan, perlakuan jenayah tetap jenayah dan tidak dapat diterima dalam mana-mana masyarakat. Sama ada kecil atau besar, setiap jenayah wajib diadili dan dibawa ke muka pengadilan bagi mendapatkan hukuman setimpal.

Namun, dalam banyak-banyak kes jenayah, ada di antara mereka yang diberi pengecualian hukuman dengan syarat membantu pihak berkuasa untuk membanteras jenayah-jenayah lain.

Kami kongsikan 5 penjenayah yang bekerjasama dengan pihak berkuasa menumpaskan penjenayah lain.

Dilahirkan di Jerman, Sven Jaschan mencipta virus Nesky dan Sasser pada tahun 2004, ketika dia masih remaja. Virus itu didapati bertanggungjawab kepada hampir 70% daripada semua malware yang tersebar di internet ketika itu. Mereka yang berada di sekeliling Sven percaya dia mencipta perisian malware tersebut untuk membantu perniagaan komputer milik keluarganya dan aktif membangunkan penawar bagi virus tersebut.

Namun, Sven didapati bersalah dan menerima hukuman tahanan dan 3 tahun berkelakuan baik atas jenayahnya. Sven yang"insaf" tidak lagi mencipta virus tetapi mula berusaha untuk mengelakkan komputer-komputer dijangkiti virus. Sven diambil bekerja oleh syarikat sekuriti Jerman, Securepoint sebagai penganalisa sekuriti pada tahun yang sama.

Joseph Valachi adalah yang paling diingati sebagai mafia pertama yang mengakui sepenuhnya dia adalah mafia, dan istila "Cosa nostra" menjadi istilah berleluasa selepas testimoninya. Joseph adalah bekas tentera dalam keluarga jenayah Genovese di New York City, terutamanya bekerja sebagai pemandu jenayah.

Beberapa jenayahnya yang paling kejam adalah menyebabkan kecederaan yang membunuh mafia Joseph Catana dan Joe Masseria, serta pembunuhan seorang lelaki di penjara yang disangkakannya seorang pembunuh upahan mafia.

Joseph Valachi mendekati pihak berkuasa mendakwa bahawa dia mahu memberi kesaksian sebagai satu khidmat awam, dan berharap dapat membongkarkan organisasi mafia serta memusnahkan elemen komuniti jenayah mereka.

Sebagai hasik kesaksian itu, penguatkuasaan undang-undang telah dapat menyelesaikan jenayah yang belum pernah diselesaikan ketika itu, dan pada masa yang sama dapat memahami secara penuh cara operasi gangster Itali ini.

Nama samaran Joseph Barboza sebagai "The Animal" bukanlah disebabkan menyukai haiwan, tetapi kecenderungannya untuk berkelakuan seperti binatang. Dia merupakan salah satu pembunuh upahan yang paling ditakuti dalam keluarga jenayah Partiarca.

Nama samaran itu diperoleh selepas pertengkarannya dengan seorang ahli mafia di mana dia telah mengigit dengan rakus sekali lelaki tersebut. Ada yang percaya bahawa dia bertanggungjawab ke atas kematian 26 orang, namun dia hanya mengaku membunuh 7 orang sahaja.

Penangkapannya berlaku ketika FBI sangat terdesak untuk mencari orang dalaman kumpulan ini untuk dijadikan sebagai pemberi maklumat, dan Joseph diberikan tugas tersebut.

Bantuan oleh Josehp telah berjaya menyabitkan ramai ahli gangster Patriarca dan menjadi aset sangat berharga sehinggakan FBO menutup penglibatannya dalam kes pembunuhan. FBI tidak pernah mendakwa Joseph.

Malah, 4 orang dipersalahkan oleh FBI atas jenayah yang dilakukan oleh Joseph Barboza bagi membolehkan dia meneruskan kerjanya bersama agensi tersebut.

Pada tahun 1998, 3 lelaki telah melakukan satu rompakan yang paling berani terhadap Bank Amerika di dalam Pusat Dagangan Dunia, dengan mencuri hampir RM6.24 juga. Walaupun rompakan itu berjaya, namun mereka telah melakukan kesalahan paling asas sebagai seorang perompak, iaitu mendedahkan wajah sendiri. Dua daripada wajah perompak tersebut berjaya dirakam kamera litar tertutup, dan seorang lagi dijejaki oleh polis kemudiannya.

Dan ketua kepada kumpulan ini adalah seorang gangster yang bernama Ralph Guarino. Ralph dikaitkan dengan sindiket jenayah DeCavalcante, dan bersetuju untuk menyamar menjadi pemberi maklumat berkaitan kumpulan jenayah itu.

Ralph memperoleh kepercayaan dan persahabatan dengan Vincent "Vinny Ocean" Palermo, dan berjaya masuk lingkungan dalaman kumpulan ini. Dia memakai alat perakam dan memasang kamera untuk merakan perbualan jenayah.

Kerja-kerja dilakukannya sangat penting dalam pembongkaran jenayah DeCavalcante di mana kesaksiannya membawa kepada penahanan hampir 45 ahli kumpulan ini. Namun identiti Ralph telah bocor sebagai pemberi maklumat, yang mana didedahkan oleh pihak dalaman polis.

Akhirnya dia terpaksa menyertai Program Perlindungan Saksi untuk keselamatan diri.

Barry Minkow mula melakukan jenayah pada usia yang muda. Namun, dia mempunyai cita-cita tinggi dan berkemahiran dalam perniagaan, tidak seperti penjenayah lain. Di usia 16 tahun, Barry sudah memulakan perniagaan pembersihan permaidani yang dikenali sebagai ZZZ Best.

Dia yang mahu mengembangkan perniagaannya cuba mendapatkan pinjaman daripada bank, namun gagal. Undang-undang California pada ketika itu tidak membenarkannya untuk membukan akaun cek. Barry yang tidak mudah putus asa dan membuat keputusan untuk melakukan satu-satunya perkara yang dia mampu untuk membiayai perniagaannya, iaitu dengan merompak.

Barry bukan sahaja mencuri daripada neneknya sendiri, malah terlibat dalam penipuan cek untuk menampung perbelanjaan kad kreditnya. Setelah masa berlalu, dia telah menghasilkan legitiasi perniagaannya dengan mencuri kepala surat dari syarikat lain.

Perniagaan tersebut seolah-olah seperti telah berjaya dan Barry mampu untuk menyenarai awam syarikatnya, mengumpulkan sebanyak RM387 juta.

Namun, sepandai-pandai tupai melompat akhirnya jatuh ke tanah jua. Pelabur-pelabur akhirnya menyedari bahawa syarikatnya tidak seperti yang disangkakan. Barry ditangkap atas pelbagai kesalahan, termasuklah penipuan dan penggubaahan wang haram.

Setelah 7 tahun dipenjara, Barry akhirnya dibebaskan dan memulakan perniagaan baru yang mengkhususkan dalam pendedahan penipuan korporat.


10 Pulau Paling Terpencil di Dunia Yang Berpenghuni

Pulau-pulau dalam senarai ini adalah bintik-bintik di dalam peta yang kita langsung tidak tahu mengenainya. Lokasinya sangat terpencil, bahkan kita tidak langsung terbayang wujud penempatan di pulau-pulau ini. Artikel kali ini akan bercerita tentang 10 pulau paling terpencil di dunia yang mempunyai penduduk.

Pulau ini yang pernah dikenali sebagai Spitsbergen terletak di sebuah kepulauan di Lautan Artik. Pada kurun ke-17 dan ke-18, pulau ini digunakan sebagai pangkalan ikan paus. Ketika Perang Dunia ke-2, Nazi telah membina sebuah stesen kaji cuaca di pulau berkenaan.

Hari ini, pulau-pulau di kawasan tersebut terkenal dengan Global Seed Vault, sebuah struktur yang menempatkan 1 juta sampel benih dari seluruh dunia.

Lokasi Paling Hampir: 950 km dari utara tanah besar Norway.

Pernah dikenali sebagai Sunday Island, Raoul Island merupakan sebuah pulau yang mempunyai gunung berapi yang masih aktif, dan kerap kali dilanda gempa bumi. Pada tahun 2006, sekumpulan penyelidik seramai 3 orang sedang berada di tasik kawah mengukur suhu air ketika mana letusan gunung berapi tiba-tiba berlaku.

Letusan selama 40 saat itu menghamburkan sejumlah 200 ton sulfur dioksida ke udara dan tasik. Penyelidik berkenaan terpaksa berpatah balik dan keluar daripada pulau tersebut. Misi mencari dan menyelamat dijalankan, namun gagal menemui salah seorang penyelidik yang hilang.

Lokasi Paling Hampir: Sejauh 980 km dari tanah besar New Zealand.

Pulau terpencil ini ditemukan oleh sepupu Vasco da Gama iaitu Estêvão pada tahun 1502, dan ianya menjadi sebahagian daripada Portugal sejak tahun berkenaan, dan kemudiannya menjadi milik Brazil sehingga kini. Sejak 100 tahun lalu, pulau ini dihuni oleh pegawai-pegawai Tentera Laut Brazil.

Pulau tersebut bersama pangkalan Tentera Laut Brazil menjadi sensasi negara dan bualan masyarakat pada tahun 1958 apabila seorang jurugambar Almiro Baraúna berjaya merakamkan objek seperti UFO di perairan pulau berkenaan.

Lokasi Paling Hampir: 1,170 km dari tanah besar Afrika Selatan.

Ramai tidak tahu, pulau terpencil ini sebenarnya menempatkan stesen kaji cuaca yang paling tua di dunia. Stesen yang dinamakan sebagai Orcadas itu siap dibina sejak 1903 ketika Era Penjelajahan Antartika oleh Scottish National Antartic Expedition.

Ramai rakyat Malaysia pasti pernah mendengar nama pulau ini yang pernah dikaitkan dengan kehilangan pesawat MAS MH370. Sehingga 1960an, Diego Garcia menjadi lokasi penempatan bagi lebih 1,500 orang bangsa Chagossians. Masyarakat Chagossians telah tinggal di pulau berkenaan sejak 1700an lagi dan tiba di sana melalui koloni French African.

Pada tahun 1968, kerajaan Britain telah memaksa kesemua bangsa berkenaan keluar daripada pulau tersebut untuk diserahkan kepada Amerika Syarikat, dan sebagai pangkalan tentera mereka. Ironinya, pangkalan tersebut diberi nama sebagai Camp Justice.

Lokasi Paling Hampir: 1,796 km dari selatan tanah besar India.

Seperti kebanyakan pulau dalam senarai ini, St. Helena juga adalah sebuah pulau bergunung berapi. Ketika penemuannya pada tahun 1502 oleh Sepanyol, pulau ini tidak mempunyai penghuni walaupun seorang. Hari ini, pulau berkenaan ditadbir bersama oleh Britain, Islands Ascension dan Tristan da Cunha. Selama beratus tahun St. Helena memainkan peranan penting sebagai sebuah pelabuhan persinggahan bagi kapal-kapal yang berlayar antara Eropah dan Asia.

Pulau Pitcairn adalah antara pulau yang mempunyai penghuni paling sedikit di dunia. Penghuninya terdiri daripada 2 bangsa yang kebanyakkannya berasal daripada 9 orang pemberontak Bounty dan sejumlah kecil bangsa Tahiti yang menemani mereka. Kisah pemberontakan Bounty (Bounty Mutineers) adalah sebuah kejadian terkenal yang kerap kali dipaparkan dalam buku dan filem.

Sejarah kepulauan Crozet agak menarik. Pada September 1887, seorang lelaki yang sedang bersiar-siar di pantai Fremantle, Australia telah menemui seekor burung laut Albatross dengan sebuah tin karat diikat di lehernya. Diikat pada tin berkenaan adalah satu nota yang berbunyi, '13 mangsa kapal karam sedang berada di Crozet Islands, 4 Ogoso, 1887'.

Dalam masa lebih kurang 48 hari, burung tersebut telah terbang sejauh 5,600 km dari tempatnya ianya ditemui. Misi mencari dan menyelamatkan telah dilakukan namun tiada kesan dijumpai, dan berkemungkinan besar kesemua 13 mangsa sudah mati lemas.

Dinamakan bersempena nama seorang penjelajah berbangsa Portugis yang menemui pulau tersebut pada tahun 1506, Tristan da Cunha adalah sebuah pulau bergunung berapi dan terletak di lokasi antara paling terpencil di dunia. Pada tahun 1961, letusan gunung berapi di Puncak Queen Mary memaksa kesemua populasi seramai 264 orang pada ketika itu untuk berpindah keluar.

Penduduk tempatan berkumpul di kawasan perairan terbuka dan berlayar menggunakan bot ke Nightingale Island sebelum mereka dibawa ke Britain melalui Cape town menggunakan kapal. 2 tahun kemudian, kebanyakan keluarga pulang semula ke ibu negeri pulau tersebut di Edinburgh of the Seven Seas bagi meneruskan kehidupan mereka.

Lokasi Paling Hampir: 2,400 km dari tanah besar Afrika Selatan.

Lokasi tanah besar paling hampir dengan Amsterdam Island adalah Perth, Australia. Pulau ini adalah sebuah gunung berapi yang masih aktif, dan kali terakhir ianya meletus adalah pada tahun 1792. Pada tahun 1871, berlaku satu percubaan bagi menempatkan bangsa Heurtin dari Reunion Island ke pulau berkenaan.

Tidak lama kemudian, mereka meninggalkan pulau berkenaan. Sebelum bergerak, mereka meninggalkan beberapa ekor haiwan ternakan di pulau tersebut. Sehingga tahun 2008, populasi haiwan ternakan di Amsterdam Island berkembang sehingga 2,000 ekor.

Bolehkah anda hidup di salah sebuah pulau-pulau ini seumur hidup anda?


15 Gambar Haram Yang Berjaya Diseludup Keluar Dari Korea Utara

Korea Utara adalah negara terasing yang mempunyai undang-undang yang sangat pelik dan ketat. Sangat ketat sehinggakan anda tidak boleh lakukan apa yang anda lakukan di Malaysia.

Malah, anda juga tak boleh sesuka hati mengambil gambar di sekitar negara ini dan hanya dibenarkan mengambil gambar di tempat tertentu yang terkawal dibawa oleh pemandu pelancong.

iluminasi.com ingin kongsikan 15 gambar yang diharamkan diambil di Korea Utara, namun jurugambar berjaya menyeludup keluar gambar-gambar ini.

Apabila anda melawat keluarga-keluarga di Korea Utara, pemandu pelancong menyukai jika anda mengambil gambar menunjukkan mereka memiliki komputer. Tetapi apabila tiada bekalan elektrik, mereka akan mengarahkan anda untuk memadamkan gambar tersebut.

Seorang wanita berdiri di tengah-tengah sepasukan askar. Gambar ini diharamkan kerana pihak berkuasa tidak membenarkan pengambilan gambar tentera Korea Utara.

Tentera Korea Utara dikatakan antara profesion yang paling penting di negara ini, namun jika anda melawati negara ini, anda akan kerap melihat tentera-tentera melakukan kerja-kerja "kotor" seperti membantu para petani (tak cool bagi Kim Jong Un tentera buat kerja seperti itu).

Cara berpakaian di Korea Utara adalah sangat penting. Di bandar, anda tak akan dapat melihat orang berpakaian selekeh. Gambar ini menunjukkan para pelajar menari-nari di taman, dan apabila gambar ingin diambil, wanita ini menyuruh lelaki tersebut mengemaskan bajunya.

Gambar seperti ini sudah berleluasa di Barat dan ia dikatakan rakyat Korea Utara yang susah memakan rumput dari taman, dan pemandu pelancong akan berang jika anda mengambil seperti ini.

Contoh yang sangat jarang dilihat mengenai kanak-kanak yang tidak berdisiplin di Korea Utara. Bas ini sedang dalam perjalanan di sebuah jalan kecil di Samijyon, apabila budak lelaki ini berdiri di tengah-tegah jalan.

Antara pengharaman yang paling pelik dan tak masuk akal. Pelukis ini sedang bekerja menghasilkan mural di Chilbo. Ketika gambar ini diambil, jurugambar dimarahi oleh orang ramai. Disebabkan lukisan ini masih belum siap, gambar ini tidak dibenarkan untuk diambil.

Walaupun jumlah kereta di Pyongyang semakin bertambah, namun keluarga petani dan orang miskin masih tidak biasa melihat situasi ini. Kanak-kanak bermain di tengah-tengah jalan besar seperti situasi sebelum ini di mana tiada kereta atas jalan raya.

Kemiskinan berleluasa adalah satu perkara normal di Korea Utara. Untuk menyembunyikan masalah ini, pengambilan gambar mereka yang kekurangan nutrisi adalahd diharamkan.

Sistem kereta api bawah tanah Pyongyang adalah yang paling dalam di dunia. Ia dibina dengan kedalaman dua kali ganda daripada biasa untuk berfunsi sebagai tempat perlindungan daripada bom. Gambar ini diharamkan kerana ia menyiarkan terowong seperti dalam gambar.

Jika gambar tentera Korea Utara pun haram di ambil, apatah lagi gambar tentera yang sedang beristirehat sambil menghisap rokok. Kalau pemandu pelancong dapat tahu, pasti sudah hancur kamera dibalingnya.

Apabila anda melawatai akuarium Delphinium di Pyongyang, anda dibenarkan mengambil gambar haiwan-haiwan di sana, tetapi diharamkan mengambil gambar tentera yang merupakan 90% daripada penonton.

Kem Perintis Wonsan sering dilawati oleh para pelancong untuk menunjukkan para belia dari seluruh negara sedang bergembira. Namun sesetengah kanak-kanak datang dari luar bandar dan takut untuk menggunakan eskalator kerana mereka tidak pernah melihatnya sebelum ini.

Beratur panjang dan dalam tempoh yang lama seperti ini adalah sesuatu yang sangat biasa di Korea Utara. Gambar ini terlarang kerana dianggap memalukan negara mereka.

Gambar ini diambil ketika melawat sebuah rumah di kawasan luar bandar. Keluarga-keluarga yang tinggal di sini dipilih dengan berhati-hati oleh kerajaan. Tetapi kemudahan yang dilihat dalam bilik mandi yang menggunakan tangki seperti ini menunjukkan kehidupan yang agak sukar.


5 Negara Paling Demokratik Di Dunia

Demokrasi adalah sebuah sistem kerajaan oleh seluruh penduduk atau semua ahli negara yang layak yag biasanya melalui wakil yang dipilih. Sistem ini

Sesebuah negara itu dikatakan mengamalkan demokrasi jika mempunyai 4 elemen ini:

Menurut Indeks Demokrasi pada tahun 2017, Malaysia memperoleh skor 6.54 daripada 10 mata dan berada di tangga ke-59 daripada 167 negara paling demokratik di bawah negara seperti Indonesia, India dan Taiwan.

Jumlah skor yang diperoleh Malaysia merupakan purata kepada 5 elemen penting demokrasi:

Dan seperti yang anda jangka, negara paling tidak demokratik di dunia, adalah Korea Utara, dengan skor elemen proses pemilihan dan kebebasan awam adalah 0.

Dengan itu, iluminasi.com ingin kongsikan 5 negara paling demokratik di atas muka bumi.

Entah mengapa setiap kali ada senarai yang mengenai negara dengan perkara yang baik, Denmark pasti akan tersenarai. Denmark merupakan antara negara paling gembira di dunia, antara negara mempunyai kebajikan terbaik, dan peneraju dari segi tenaga hijau.

Dan sudah tentunya, antara negara yang paling demokratik di dunia. Kebebasan individu adalah komponen teras undang-undang dan masyarakat di Denmark, dan segala perkara di Denmark mencerminkan undang-undang ini. Orang Denmark mentafsirkan perkara ini sedikit berbeza dengan negara-negara lain, iaitu kebajikan yang sangat murah hati.

Namun, di peringkat individu, konsep terasnya tetap sama. Denmark juga mencatatkan prestasi yang tersangat baik dari segi keseimbangan jantina di tempat kerja dan kehidupan politik yang memperlihatkan ketelusan kerajaan Denmark.

New Zealand sangat komited terhadap kebebasan, sehinggakan ia membuatkan Denmark kelihatan seperti penjara. Malah, New Zealand sebenarnya menduduki di kedudukan antara yang terbaik sebagai negara paling bebas di dunia.

Antaranya termasuklah toleransi terhadap golongan homoseksual, negara yang memberikan hak mengundi kepada wanita paling awal di dunia, tidak pernah menindas penduduk pribumi ketika mana negara lain memaksa kumpulan etnik untuk keluar daripada tanah mereka.

Berkenaan dengan demokrasi yang lebih praktikal, kerajaan New Zeland berfungsi dengan sangat baik, golongan minoriti diwakili dan pemimpin tertinggiya adalah wanita (Jacinda Ardern) menunjukkan betapa efisyen dan telusnya kerajaan negara ini.

Bermula dari tangga ke-3 hingga pertama, semua adalah negara Nordik. Negara Eropah sangat komted dalam menegakkan prinsip-prinsip demokrasi seperti yang diharapkan. Walaaupun begitu, kedudukan ini sedikit jatuh berbanding tahun-tahun sebelumnya. Pada tahun 2006, Sweden berada di kedudukan pertama di dunia.

Menariknya, walaupun sangat demokratik, Sweden juga merupakan negara di mana berlakunya korupsi berkenaan penyiasatan yang dilakukan dengan cuai dalam sejarah. Pada tahun 1986, Perdana Menteri ketika itu Olof Palme ditembak mati ketika keluar daripada sebuah teater dan pelakunya tidak diketahui sehingga hari ini.

Teori konspirasi yang berterusan mendakwa pihak polis yang lambat memberikan respon dan memulaka siasatan, terlibat sama. Jika ia terbukti benar, mungkin Sweden tak layak berada dalam senarai ini.

Jika melihatkan dari atas kertas, Iceland dikatakan tidak boleh berfungsi sebagai sebuah negara. Ia merupakan sebuah tanah beku yang bersaiz kira-kira sebesar England, yang hanya wujud dalam peta dunia dan tempat meletusnya gunung berapi.

Namun, Iceland bukan sahaja mampu berfungsi sebagai sebuah negara, tetapi negara ke-2 terbaik dari segi demokratik di dunia. Seperti kebanyakan negara Nordik, Iceland mempunyai komitmen panjang terhadap kesaksamaan dalam melayan semua orang, tidak mengira parti mana yang anda undi.

Wanita diwakili dengan baik dalam politik, kebanyakan rakyatnya terlibat dalam demokrasi negara dan kebebasan dijamin oleh undang-undang. Namun, dua skandal kes Panama Papers (kebocoran 11.5 juta fail maklumat dari pangkalan data firma undang-undang keempat terbesar di dunia) dan perjanjian rahsia mengampuni pedofil telah menyebabkan Perdana Menteri, atau kerajaan Iceland runtuh dalam 22 bulan yang lalu.

Adakah Norway sebuah negara yang sempurnaa? Ia sangat cantik, kaya, gembira dan dipenuhi dengan penduduk yang baik dan menarik. Komitmen Norway terhadap demokrasi datang dalam pelbagai bentuk tetapi jelas untuk dilihat dalam semua lapisan masyarakat.

Sebagai contoh, pendaftaran mengundi adalah automatik di Norway yang mana sangat berguna kerana keperluan pendaftaran yang sukar adalah faktor utama mengapa anda sentiasa mendengar orang menuduh negara-negara tertentu seperti Amerika Syharikat sebagai tidak adil dalam hak mengundi dan pilihan raya.

Juga kadar penyertaan politik oleh rakyat Norway tersangat tinggi, bermakna orang lebih suka keluar mengundi daripada menghabiskan waktu petang di rumah. Ia juga menunjukkan rakyat yakin dengan sistem demokrasi negara kerana mereka tahu pilihan mereka mampu mengubah kerajaan Norway.